Jean-Claude Juncker, e miz Meurzh 2014\nJean-Claude Juncker (ganet d'an 9 a viz Kerzu 1954) zo ur politikour genidik eus Luksembourg hag a zo prezidant Komision Europa. A-raok mont d'ar garg-se eo bet Kentañ ministr Luksembourg, eus 1995 da 2013. A-raok c'hoazh e oa bet ministr an arc'hant e gouarnamant e vro, eus 1989 da 2009. Etre 2005 ha 2013 e oa bet kadoriad bodad ministred Takad an Euro.\nE Luksembourg eo bet dilennet Juncker en anv ar Strollad sokial kristen (CSV) hag en anv Strollad Pobl Europa (SPE) eo aet war ar renk da vezañ e penn Komision Europa. Dre m'eo gant mirourien SPE ez eus bet gounezet ar muiañ a sezioù e Parlamant Europa eo bet dibabet Jean-Claude Juncker gant pennoù gouarnamantoù Unaniezh Europa ha d'ar 15 a viz Gouere 2014 eo bet dilennet gant ar muiañ-niver eus kannaded Parlamant Europa (422 mouezh diwar 729). E miz Du 2014 e kemero lerc'h José Manuel Barroso e penn Komision Europa.\nAdtapet diwar « https://br.wikipedia.org/w/index.php?title=Jean-Claude_Juncker&oldid=1588044 »\nKemmoù diwezhañ degaset d'ar bajenn-mañ d'an 19 Eos 2014, da 12:50.


Kaozeal:Mell-droad - Wikipedia\nDiverket diwar Melldroad:\nOrin ar Melldroad[kemmañ ar vammenn]\nA) Meur a c'hoarioù bolotenn aboe an henamzer\n_Adkavet eo bet er bed a bez meur a c'hoarioù bolotenn dishenvel hag a c'helfe bezan e orin ar mell-droad a anavezher hiriv an deiz. Bez eus bet ur c'hoari bolotenn ha veze c'hoariet gant an Inkaed met a oa muioc'h ul lid sakr evit ur gwir c'hoari dre ma e oa lazet kabitenn ar skipailh a gole d'an doueed. C'hoariet e veze d'ar c'hoari se war dro ar bloavezhioù 1300 gant ur volotenn hag a oa graet gant kaoutchou c'hoariet e veze ivez gant an "anche" ha ket gant an troad evel ma veze graet e lec'hioù al er bed evel ar kemari e bro Japan. _Dishenvel mat eus ar c'hoari gwadeg a oa gant an Inkaed ez eo bet ar c'hemari ur c'hoari e lec'h ma n'eus den a zo trec'h a den ne vez trec'het c'hoariet e vez gant ur volotenn kroc'henn. Ur seurt lid relijiel ez eo ivez aman dre maz eo ret d'ar c'hoarierienn gwiskan ur sarv lid evit c'hoari. Met ar c'hemari a zo pell tre eus ar pezh a zo ar mell-droad a vreman dre ma ne veze graet nemet passoù etre an dud hep na gouezhfe ar vell war an douar. ne oa ket ret lakaat palioù met ober passoù da tud a oa oc'h ober ul c'helc'h. _Met ar c'hoari hag a zo bet an tastan eus ar pezh a teio da vezan ar mell-droad ha anavezher eo a dra sur ar c'hoari a veze c'hoariet gant ar legionerienn roman ar "calcio" chomet eo bev c'hoazh ar c'hoari se gant ar "calcio fiorentino" a vez c'hoariet c'hoazh a e Firenze. Ar c'hoari se a zo fommet brudet dre maz eo bet c'hoariet ur bartienn istorel pa e oa asiejet Firenze. Ar c'hoari se a oa ur c'hoari feuls tre e lec'h ma veze alies emganoù etre ar c'hoarierienn ken feuls eo deuet ar c'hoari se da vezan kemen maz eo bet difenet da c'hoari anezhan e diabarzh ar geriadenn. Adkavet e vez aman pal ar mell droad hag a zo da lakaat ar vell e rouedoù a zo lec'hiet e penn al an dachenn. Padall e vez c'hoariet ar sport se gant an daouarn pa e oa ar "calcio" orin c'hoariet gant an treid. Tu zo ivez ober il liamm anat etre ar "calcio" hag ar mell droad a hiriv dre maz eo anvet ar c'hanpionad mell-droad Italian ar Calcio\nB) Bro Saoz orin ar c'hoari mell-droad\n_Met bro ar mell-droad a zo abaoe pell bro Saoz e lec'h ma vez tu anavezhout meur a c'hoarioù bolotenn damm henvel d'ar mell-droad; daoust hag eo bet ar "calcio" degaset e bro Saoz gant al legionerienn roman un darvoud kazi sur eo met penaos eo emdroet ar mell-droad er bro se e vez kalz a orinoù dishenvel d'an istor se. E enezennoù Norzh bro Saoz e vez ur c'hoari hag a den eus ar mell-droad hag a vez c'hoariet er geriadenn a bez. Kavout a ar e orin en ul lejand " Tec'het en defe ur roue fall eus an enezenn evit nomp pas bezan lazhet met ur marc'hed bras en deus adpaket anezhan ha troc'het e benn dezhan evit mervel just goude bezan bet erruet en dro en e enezenn. Ar bobl leunn a droukrans evit an den marv en deus kroget da rein taolioù troad en e benn" Breman c'hoazh e vez garet ar c'hoari se e lec'h ma vez enebet meur a viliadoù ha c'hoarierienn. Alies e vez daou skipailh ho enebin ar er eus diabarz ar geriadenn hag ar er eus diavaezh ar geriadenn. Gouezhet e vez diwar an disoc'h ma vo frouezhus ar pesketan pe al labour douar ar broavezh man. Orin ar "Folk football" hag a zo a orin ar mell-droad a hiriv ha koll evel se e gwrizioù etre kontoù ha istor. Ar "Folk football a zo ar c'hoari pobl pouezhusan e bro Saoz e pad ar grenn-amzer met ken feuls ha difoutre a oa ar c'hoarierienn ken maz eo bet rediet ar roueed ASoz da difenn anezhan dre ma oa re a distrujoù dre ar c'hoari se. Goude ar maread se eo doned blas ar c'hozh war ar c'hoari se hag n'eo nemet e pad ar reveulzi greantel ez eo bet adkavet ar c'hoari se. Adc'hoariet eo bet d'ar c'hoari se e penn kentan er "public school" dre ma oa ar krennarded ar familh uhel gant an tech fall dra distrujan ha da lakaat an tan er skolioù e lec'h ma oant hag en trawardroioù evit lakaat un harz d'ar feulster se ez eo bet lakaet e plas c'hoarioù e lec'h ma vefe bet tu d'ar skolidi dispignan a youl ha enep ar skipailh al dre ar c'hoari ha ket a enep an dud al hag an areberi. Pep "Public school o devoa o deoare c'hoari gant o reolennoù dezho o unan; ne savas kudenn ebet nemet paz eo bet an dud se rediet da kuitaat ar skol dre ma oant deuet da vezan gour.\nC) Emdroadur ar c'hoari\n_Ar c'hoant deze da c'hoari a gevred c'hoazh en deus lakaet anezho den em bodan evit komz eus reolennoù boutin a vefe tu lakaat e pleustr setu penaos eo bet krouet ar "Football Association" e 1863 krouet eo bet ar gevredigezh se e Liverpool en ostaleri Freemason aze e oa tu d a oa bet er "public school" evel reoù (Cheltenham, Rugby, Eton, Harrow, ...). Daou doare pennan a oa enebet aman an doare c'hoari eus ar skol eus "Rugby" hag a c'hoarie gant na dorn hag hini ar skolioù all hag a c'hoarie gant an dreid a benn ar fin en deus kuitaet ar bartizanet eus "Rugby" ar "football association" hag ez eus bet krouet daou sport dishenvel ar mell-droad hag ar rugby. Goude se ez eo bet graet ur c'hib bro Saoz e 1872 hag ur c'hampionnad e 1889 e lec'h ma kemere perzh ar c'hleubioù mell-droad ha oa bet savet diwar ar "public schools"; diorroet eo dreist holl ar sport se e rann ar gevredigezh uhelan da gentan met buhan tre ez eo deuet da vezan ur sport ha blije d'an holl diorroet eo ivez e bro Skoz ha dre se ez eo bet ar c'hogad etrebroadel kentan etre bro Saoz ha bro Skoz gwisket e oant gant ur roched gwenn evit ar saozon hag unan ruz evit ar skoziz bez e oa ivez ur chenchamant gwiskamant etre ar bonned a oa gant pep skipailh ( ne oa ket bet sonjet e vefe bet tu skein ar vell gant ar penn d'ar mare se) met ar pezh a zo bet an dedennusan er c"hogad se a zo bet dreist holl an doare c'hoari dishenvel tre a oa etre an daou skipailh ar saozon ho deus kroget ar c'hogad gant nav argader hag ne raet pass ebet klask a raent driblan dre ret, eus o du o deus graet ar skosiz passoù hag ez eo bet estonet meurbed ar saozon gant an doare se da c'hoari. Goude ar c'hogad se ez eo kemmet an doare c'hoari dre maz eo bet graet kalzh muioc'h a passoù etre ar c'hoarierienn penn kentan emdroadur ar mell-droad ez eo bet. Goude se ez eus bet un eil chenchamant bras er mell-droad hini ar renkadoù sokial pa e oa ar mell-droad a orin ur c'hoari evit ar renkadoù uhel eus ar "public school" ez eo deuet da vezan poblek hag ez eo bet gwelet se paz eo aet kib bro Saoz gant ur skipailh labourerienn eus Bolton, hiriv an deiz e vez gwelet c'hoazh ar chanchamant se dre maz eus tu gwelet e "First league" skipailhoù evel: Manchester United, Liverpool, Everton, Arsenal) ha zo savet diwar lec'hioù poblek e bro C'hall ez eus tu kemer skouer "St Etienne".\nD) Emledadur ar mell-droad e Europa hag er bed a bez\n_Goude ar maread skedus se e bro Saoz ha gant an treuzkas ha poblansoù ez eo bet kaset ar mell-droad e pep korn eus Europa hag ez eo bet degemeret diustu e pep bro evel ur sport poblek hag en deus dedennet tout an dud buhan tre. Penaos eo bet emledet ar mell-droad ken buhan en europa dre ar memes doare hag an hini en deus savet ar football association. Saozon o d'oa c'hoant kendec'hel da c'hoari memes ma'z e oant aet en estrenn vro dre ve ez eo bet savet skipailhoù mell-droad en tammig e pep lec'h ma oa aet an divroidi saoz e kerzh an XXvet kanvet.Goude se ez eo bet gwelet ur gwir youll etrevroadel evit ar mell-droad; N'ez eus nemet e bro Alamagn ez eo bet degemeret ar mell-droad gant ur youll kalzh bihanoc'h dre ma'z e oa ar boblans a bez enkelc'hiet er stummadur Nazi hag a rae eus e sport an embregerezh korf (ar pezh e vez gwelet mat tre er film "les dieux du stade" ne vez tamm mell-droad ebet pa e oa an holl broioù all memes Italia ha Spagn o degemmer anezhan evel ur sport diazezh. Evit tout ar pezh a den eus an traoù a vez gwelet ingal evel an transferioù ez eo bet un emdroadur gorrek tre a zo diorroet e pad ma oa ar mell-droad ur sport etre Bro Skos ha Bro Saoz. Evel se eo bet kaset ar mell-draod e pep lec'h er bed en ur kregin gant Bro C'hall goude se Italia ha Spagn hag un nebeut amzer goude ez eo bet degemret ar mell droad e pep lec'h en Europa. Goude se ez eo bet aztennet ar c'hoari se d'ar bed a bez. Tremenet eo dre ar broioù evel ar SUA e lec'h ma n'eo ket bet degemeret evel e bro c'hall dre ma'z e oa dija aze ur sport broadel hag a zo diorroet muioc'h mui: Ar basketball. E mod al ez eo bet degemeret ar mell-droad er bed evl ma'z eo bet e Europa da laret eo evel prins ar c'hoarioù skipailh dreistelezh ar broioù eus Amerika ar su war ar sport er mareadoù tremenet a zo disoc'h ur fenomenn kroget abaoe penn kentan an XXvet kanvet hag a zo emledadur ar mell droad war ar bed a bez.\nE) Hag abaoe\n_Diaes eo rentan kont eus istor ar mell-draod abaoe ar mare se dre ma'z eo kemmet buhan hag e lec'hioù dishenvel tre e nebeut a amzer donedigezh an dreist polarisadur war ar mell droad en deus kroget war dro ar bloavezhioù 50 goude an eil brezel bed. Goude se ez eo kemmet c'hoazh gant krouadur ar FIFA (Federation Internationnal du Football Amateur) hag strolladoù all evel an UEFA (Union Europeen du Football Amateur) laket eo bet reolennoù strizh ha resis evit kemmen dra a zo tu gwelet e bed ar mell-droad. Goude se an ac'hant lakaet er bed se en deus degaset an dizurzh a vez gwelet breman evel c'hoarierien paeet kalzh re ha tud hag a zeont betek paean evit gounid krogadoù ha gwasoc'h tud ha a dramm ar c'hoarierien evit uhelaat o live c'hoari kemmen tra hag a zo degaset gant ar c'hoarioù anvet "pro" sonjet eo bet ivez d'ur mare chench ar skipailhoù ne vefe ket bet mui skipailh Naoned a enep skipailh Roazhon met Adidas a enep skipailh Nike met daoust hag e vefe eus ar youll ken bras a vez gant an arpourien ma ne vefe ket ar c'heriadennoù hag a vefe o c'hoari an eil enep egile?\nAdtapet diwar « https://br.wikipedia.org/w/index.php?title=Kaozeal:Mell-droad&oldid=168379 »\nKemmoù diwezhañ degaset d'ar bajenn-mañ d'an 30 Mae 2007, da 19:11.


Theo van Gogh - Wikipedia\nDiwar-benn breur Vincent van Gogh eo ar pennad-mañ ; m'emaoc'h o klask ur pennad diwar-benn ar filmaozer, sellit ouzh Theo van Gogh (filmaozer).\nTheo van Gogh e 1888\nTheodorus van Gogh (1añ a viz Mae 1857 e Groot-Zundert - 25 a viz Genver 1891 en Utrecht), lesanvet Theo van Gogh, a oa breur d'al livour Vincent van Gogh ha gwerzher oberennoù arzel izelvroat. Kenskrivañ kalz a reas an daou vreur : en holl e savjont war-dro 700 lizher.\nPa oa Vincent o labourat evit ar werzherien barizian Goupil & Cie e Den Haag, e voe degemeret Theo e burevioù Brusel ar memes embregerezh d'ar 1añ a viz Genver 1873. Ur wech kaset Vincent da Londrez e tistroas Theo da Den Haag, hag eno e pleustras war ar vicher gwerzhañ taolennoù. E-kerzh ar goañv 1880-1881 e voe kaset Theo da burevioù Goupil e Pariz. E 1886 e kinnigas d'e vreur dont d'e adkavout, hag e feurmjont un ti e Montmartre. Theo a lakaas Vincent da gejañ gant Paul Gauguin, Paul Cézanne, Henri de Toulouse-Lautrec, Henri Rousseau, Camille Pissarro ha Georges Seurat. E 1888 e kendrec'has Gauguin da vont da welout Vincent hag a oa o chom en Arles.\nE-keit ma oa e Pariz e kejas Theo gant Andries Bonger hag e c'hoar Johanna. Dimeziñ a rejont en Amsterdam d'ar 17 a viz Ebrel 1889. E Pariz edo ar c'houblad o chom, hag eno ivez e voe gant o mab Vincent Willem d'an 31 a viz Genver 1890. D'an 8 a viz Even ez ejont da welout Vincent en Auvers-sur-Oise. D'ar mare-se e ne yae ket mat-tre embregerezh Goupil, ha Theo van Gogh a aozas e embregerezh gwerzhañ oberennoù arzel. E vuhez-pad e sikouras e vreur Vincent. Tad-kuñv da Dheo van Gogh e oa.\nBez Vincent van Gogh ha hini Theo\nAdtapet diwar « https://br.wikipedia.org/w/index.php?title=Theo_van_Gogh&oldid=1767253 »\nKemmoù diwezhañ degaset d'ar bajenn-mañ d'an 31 Eos 2017, da 12:40.


Marie Angélique de Scorailles - Wikipedia\nMarie Angélique de Scorailles, hervez ur poltreder dianav.\nMarie Angélique de Scorailles, pe Marie Angélique de Scorraille de Roussille, dugez Fontanges, ganet en Gouhere 1661 ha marvet d'an 28 a viz Mezheven 1681, a oa ur serc'h d'ar roue gall Loeiz XIV. Seitek vloaz e oa en 1679, pa gouezhas etre div vrec'h ar roue, a oa 41 bloaz. E serc'h diwezhañ e voe, rak war echuiñ e oa e zarempred gant markizez Montespan ha markizez Maintenon ne oa ket serc'h peogwir e timezas dezhañ.\nGanet e vefe e kastell Cropières, e Cantal hiriv. He familh a oa unan gozh eus Aovergn. He zad Jean-Rigal de Scorrailles, aotroù Fontanges ha lec'hioù arall, a oa letanant ar Roue. Eñ an hini a roas dezhi anv douar Fontanges, deuet dezhañ a-berzh e vamm, Gillelmine de Fontanges, anezhi diwezhañ diskennadez skourr henañ ar familh gozh-se a Aovergn. Brudet e oa kened Angélique de Scorraille, dimezell a Fontanges. Blev gell sklaer kenañ he devoa, arrous, En 1678, e taolas César de Grollée, kenderv d'he zad, ouzh kened he c'heniterv, ma lavaras e karfe he c'hinnig d'al Lez evel plac'h a enor ar briñsez palatin, Liselotte von der Pfalz, dugez Orléans, ha c'hoar-gaer d'ar roue gall. Un tamm a-raok mont kuit da Bariz e reas un hunvre...\nMervel a reas en abati Port-Royal e Pariz.\nMarie Angélique de Scorailles, 1681. Skeudenn gant Nicolas de Larmessin.\nAdtapet diwar « https://br.wikipedia.org/w/index.php?title=Marie_Angélique_de_Scorailles&oldid=1858528 »\nKemmoù diwezhañ degaset d'ar bajenn-mañ d'an 14 Kzu 2019, da 18:28.


Emgann Kergidu/Pennad 04 - Wikimammenn\nEmgann Kergidu/Pennad 04\nSalaun / Derrien, 1902 (p. 49-57)\n◄ Runveuzit e parrez Ploumagoar Plouaret ha Perros-Guirek Loull ar Bouc’h, persoun intru Plouaret ►\nNe ket ep souez ive ’ta o diviche beleien, evel ar re-man, droug ouc’h ar veleien, hervez kaloun Doue, chommet kuzet dre ar vro. An oan hag ar bleiz, daoust hag hi a c’hell beva er memez park ? Ar veleien vad a ranke diouall ouc’h ar veleien intru muioc’h eget na ranke guechall ar gristenien genta diouall ouc’h ar baianed. Rak ma klaske guechall eur paian kregi enn eur c’hristen hag her lakaat d’ar maro, oa abalamour ma’z ea a enep al lezen desket d’ezhan gand he dud, el leac’h ar veleien intru, broudet gant rebechou ho c’houstianz, o doa c’hoant da lakaat ar re-all da veza evel-dho, — kement-se en diviche great vad d’ho c’haloun, — pe d’ho c’has divar ar beg douar-man d’ar bed-all, evit miret da veza tamallet gantho. Arabat eo d’ehoc’h beza souezet o velet kement a grisder e kaloun eur beleg intru. Daoust hag an nep a nac’h he relijion hag he Zoue, daoust hag hen a c’hoar betek peleac’h e ranko mont ? Daoust hag hen a c’hoar betek peleac’h e vezo poulzet gand an drouk-spered ? Eur veach ma vez krog an diaoul enn eun den, her c’has hag her c’haso beteg ar bern, beteg ar gorden zoken. Daoust ha Judaz ha ne oue ket kaset ganthan d’en em grouga kerkent ha m’en doa great he daol trubarderez.\nNe d’an ket da henvel d’ehoc’h aman kement belek a ioa chommet e bro Landreger ; ne hanvign d’ehoc’h nemed ar pemp a ioa e Plouaret, er C’hoz-Marc’had hag er parreziou-all dre eno. Setu aman ho hanoiou : an Aoutrou Hermit, an Aoutrou Malledant, an Aoutrou Iann, an Aoutrou Jegou, an Aoutrou Corr. Mad, evit miret ouc’h Loull ar Bouc’h hag he zitoianed da c’houzout e komzet dirazho euz a veleien, oa roet d’ar pemp Aoutrou-man peb a leshano. Evelhen oant leshanvet :\nAn Aoutrou Hermit, Lukaz al Louzaouer, pe ar medisin, evel a leverer breman ;\nAn Aoutrou Malledant, ar Miliner ;\nAn Aoutrou Iann, ar Skrivagner ;\nAn Aoutrou Jegou, ar C’higer ;\nAn Aoutrou Corr, Fanchounn.\nPa veze izoum a unan euz ar veleien-man en eul leac’h bennag, ha pa ranket komz dirag sitoianed, pe dirak soudardet ar Republik, e komzent evelhen, an eil ouc’h egile, an dud leal hag ar gristenien vad :\n— Kleo ’ta, Hirvoan, lavar d’ar Miliner ne ket bet dre zu-man pell-zo o portezat ; koulskoude du-man eo iac’h kaloun an dud hag e tebrer bara. Lavar d’ezhan dont kenta ma c’hello, ha digas ganthan he gar, rak meur a zac’had a zo da rei d’ezhan da vala.\nDre ar c’homzou-ze, an Aoutrou Malledant a c’houie e peleac’h en doa kals labour da ober, kals tud da gofez.\nEun all a lavare :\n— Kemenn d’ar C’higer ez euz e Kermabrouz, e parrez Koadout, loened lard da ziskar a-benn ma teui goueliou Pask. Lavar d’ezhan digas ive ganthan Fanchounn da glevet ouc’h ar goadegennou. Eun dervechad mad a labour o devezo ho daou. Zoken eo guelloc’h d’ezho dont d’ar guener, rak ne gredan ket e c’helfent achui ho fennad labour enn eun dervez.\nAn dra-man a ioa evit lavaret d’an Aoutrou Jegou ha d’an Aoutrou Corr e viche, d’ar guener ha d’ar zadorn varlerc’h, tud oc’h ho gedal e Kermabrouz, hag oa c’hoant e chomchent da loja evit kofez epad an noz hag oferenna antronoz vintin.\nEun all, melkoniet, a iea, e kreiz eur vanden dud a bep bro, da gaout he gamarad hag a c’houlenne outhan :\n— Euz a beleac’h oc’h-c’houi, va den mad ?\n— Me a zo euz a barrez Tonkedek.\n— Daoust ha ne anavesfac’h ket dre eno eul louzaouer hanvet Lukaz ?\n— Eo-da avad, me hen anavez mad ; zoken avechou ec’h efomp peb a jopinad hon daou.\n— Daoust hag hennez a ve al louzaouer skiantek en deuz kement a vrud ?\n— Me gred eo hennez e rank beza, rak dre zu-man n’euz ken hano nemed anezhan.\n— Mad, lavarit d’ezhan, mar plij, dont da velet va mamm a zo goal-glan ; va grek zoken n’ema ket ken nebeut var he zu.\n— Ia, mez e peleac’h emaoc’h o chomm evel-se, rak ne ouzounn ket hoc’h anaout ?\n— Me a zo Fanch ar Bail, hag a zo o chomm e bourk Tregrom, enn ti kenta a gleiz pa deuer euz a Blouaret.\nO klevet ar rimadellou-ze, paotred ar republik ne reant nemed c’hoarzin, mez an Aoutrou Hermit a c’houie e peleac’h en doa tud klan da velet, hag enn noz varlerc’h ez ea euz a Donkedek da Dregrom, e kofesea he dud hag e roe d’ezho ho sacramanchou.\nEun dervez-all, e kreiz eur foar pe eur marc’had, ec’h en em gave daou zen an eil gand egile ha n’o doa ket an ear d’en em anaout tamm ebed, hag unan anezho a skrabe he benn evel eun den nec’het.\n— Petra ’ta, va den mad, eme egile, eun dra-bennag a ziez a c’hoari ganeoc’h, dioc’h ar pez a velan ?\n— Ia da, ha nec’het braz ounn zoken.\n— Petra c’hoari ganen ? Traou diez, sur avad. E parrez Pluzunet em euz eur vereuri euz ar re vraoa, hag ennhi eur merour euz ar re genta, atao arc’hant enn he c’hodel da baea he C’houel-Mikeal pa deu ar poent. Mad, achu he lizer hag e lavar dign ne jommo ken em mereuri ma ne ran ket outhan a lizer-ferm, rak aoun en deuz, mar chomfe dilizer, da veza taolet er meaz gand he c’hreg hag he vugale pa zonjo nebeuta. Kaer am euz lavaret d’ezhan beza dinec’h, ne ra van ouc’h va c’hlevet. Breman, emezhan, eo ken trubard an dud, ma ne c’heller fiziout var den.\n— Hag an dra-ze eo a laka ken du ho penn ?\n— Ha c’houi a ve laouen, ma velfac’h ho merour o vont kuit, hag ho touar o chomm da letoun ?\n— Na perak ne rit-hu ket a lizer pa’z eo guir hoc’h euz c’hoant ho taou da ober ?\n— Eno, just, eo ema ar c’hoari. Penaoz ober lizer, pa’z eo guir ne ouzomp na skriva na lenn hini ac’hanomp hon daou ?\n— Neuze eo red klask eur skrivagner.\n— Emaoun o klask pell a zo, ha ne gavan hini ebed, ha setu perag ounn nec’het.\n— Ne gavit hini ebed ? Mad, e kever hor c’hear-ni ez euz unan hag a rai ho stal d’ehoc’h avad.\n— Guestl eo evelse da ober eul lizer-ferm ? Breman, abaoue ma’z eo eat ar veleien hag an noblanz kuit, euz nebeud a dud desket dre ar vro.\n— Ia, ia, bezit dinec’h ; guiziek meurbed eo ar skrivagner a gomzan d’ehoc’h anezhan.\n— Mad, bennoz d’ehoc’h, — ne grede ket lavaret : bennoz Doue, dirag ar republikaned, — lavarit d’ezhan diouall na deufe ket dimerc’her d’ar Penn-Ker-Braz, e parrez Pluzunet, ha lavarit d’ezhan digas ganthan kement a zo red evit skriva. Ha c’houi, va den mad, deuit aman ma paign eur banne d’ehoc’h araok mont kuit.\nHag an Aoutrou Iann, dre ar c’homzou-man, a c’houie oa izoumm anezhan evit eun dra-bennag, evit maro pe evit badiziant, e parrez Pluzunet.\nOuc’hpenn, e Plouaret oa tud a galoun. Var bord ar mor o doa c’hoaz marteze muioc’h a izign an dud, eget enn douar braz, evit gellout mont da gaout ho beleien, da c’houlen digantho kuzul evit en em denna dibec’h euz a greiz kement-all a draou fall, ha digas nerz d’ho eneou evit harpa ouc’h fallagriez an drouc-spered, dislounket gand an ifern da zaoni an dud var an douar. Setu ama penaoz a reant evit klevet an ofern ha kofez ho fec’hejou.\nDeuet eo an noz, tenval eo an amzer ; n’euz den var vale adalek bek Miliau beteg enezen Brehat, o vont dreist bourk Perros ha kear Landreger. Ne glever ket zoken enn oabl, azioc’h ar penn, kan klemmuz ar c’hefelek aod, na kaket skiltruz ar mor-bik marellet. Ne glever a bell, dreist an enezier, nemed grosmol ar mor braz a groz evit lavaret ez a atao enn dro hag ez eo bepred leun a nerz. A veac’h eur stereden en em zispak eur veach enn amzer evit diskouez e peleac’h eman an Aoutrou Doue. En eun taol-kount, etre unnek heur hag hanter-noz, e klevet, e kreiz ar mor, eur c’hloc’h o seni ; dont a rea euz a gostez enezen Brehat, kear Paimpol pe Landreger, hag he zoun a iea a-hed an aod. Chomm a rea pennadou, evel da heana, dirak ar Porz-Guenn, e parrez Penvenan, dirak an Trevoux, Trelevern ha dirak al Lenn, e parrez Louanec. Tremen a rea Perros, hag ez ea dreist Bek-ar-C’hastel hag ar Sklerder varzu Trebeurden, ha n’ounn dare da beleac’h, en eur zeni atao eur veach enn amzer hag o chomm eur pennadik dirak pep kerriad-tiez. Taoliou ar c’hloc’h-se, e kreiz an noz, a ioa evel klemmou an anaoun da glevet ; klemmou ar vartoloded beuzet o tont da c’houlen pedennou digant ho zud.\nA-benn eur pennad e klevet dirak bourk ha rad Perros, a reaz enezen Rouzik, a gleiz pe a zeou, hervez ma c’houeze an avel, eur c’hloc’h-all pe ar memez hini marteze, ne oufen ket evit her lavaret d’ehoc’h, o seni adarre ; mez breman ne ra ket er memes tra. Kentoc’h ne zoune nemed taol breman, taol e-verr, zoken dirak ar c’herriou ma chomme evel da ehana dirazho, ha breman e sko stank he daoliou, beteg c’houeac’h pe seiz taol dioc’h-tu, an eil varlerc’h egile. Abarz nebeut, euz al leac’h ma soune an taoliou-ze, e velet o sevel euz a reaz ar mor betek tregont pe daou-ugent troatad enn ear, eur c’houlaouen vraz, pe evit lavaret guell, eur voul-dan, hag a lugerne en eur drei hag en eur zistrei, a bep tu, a gleiz hag a zeou, atao varzu an douar, evel pe diche c’hoant da furcha kement toull kuz a ioa er c’herrek a vir ouc’h ar mor doun da zont var an douar braz. Ar sklerijenn-ze ne bade ket pell ; mont a rea kuit, ha prest goude ar c’hloc’h a zoune adarre, ha neuze ne glevet nemed soun ar c’hloc’h e kreiz trouz ar biliennou a ruille hag a ziruille divar an eil roc’h var eben. Goude-ze e velet adarre o sevel enn ear hag o tiskenn ker buan, ar c’houlaouen vraz ; ha pa viche eat ar sklerijenn kuit, ar c’hloc’h a zoune adarre. Teir pe beder gueach e c’hoarveze an dra-ze, sklerijenn ar c’houlaouen ha soun ar c’hloc’h, pep hini d’he dro. A-benn eun heur, pe var dro, ar c’hloc’h a iea da vad hag ar sklerijenn da netra.\nNeuze e velet o tispaka a bep kougn a ioa enn aod, hag o tistaga diouc’h an douar braz, bagou karget a voazed, a verc’hed hag a vugale zoken. — C’hoant deski abred ar vugale da garet Doue o doa hon tudou koz. — Mont a reant da glevet an ofern a lavare evitho, e kreiz ar mor, pa n’oa ket evit hen ober var an douar braz, eur belek kalounek chommet enn ho zouez evit silvidigez ho eneou. Dont a rea bagou a bep korn ar vro, adalek ster Landreger beteg bek Trebeurden. Dont a rea dreist-oll euz a Bloumanac’h, rak e Ploumanac’h ec’h en em denne kristenien vad an douar braz n’oant ket evit kemeret bag e Pont-Guennet. Neuze ive Ploumanac’hiz n’oant ket evel breman. Ne ket ho zudou koz o deuz diskouezet d’ar re zo breman an hent fall. Oh ! nann, pell dioc’h eno. Ploumanac’hiz koz a c’houie selaou ho beleien, heuilla lezen Doue ha beza tud vad, leal hag eeun. Ar re zo breman, siouaz ! o deuz chenchet giz. — Ouc’hpenn, e Ploumanac’h eo c’hoarvezet an trubarderez-man. — Breman e kavont guell selaou kuzuliou fall eul lastez Aoutrou, deuet euz n’ounn dare a beleac’h, ne mad da netra enn he vro, hag a ia dembrest kuit dioutho, goude beza great goap anezho, eget ho beleien a jomm atao gantho, a gemer perz enn ho foaniou, a jomm da bedi Doue e c’harz treid ho guele ken n’o devezo tennet ho huanad diveza, goude beza roet d’ezho ar pardoun euz ho fec’hejou ha digoret d’ezho Baradoz an Aoutrou Doue. Ra blijo gand Doue sklerijenna ho spered — hag hini an dud-all faziet, — netaat ho c’haloun hag o lakaat da zistrei var ar rouden vad ho deuz dilezet !\nTud Perros n’oant ket evit dont var eeun euz ar gear, rak eul lastez soudardet, hanvet garde-kot, leun a feiz fall, a fallagriez hag a drubarderez, deuet di, var ho meno, evit difen ar vro a enep ar Zaozoun, ha ne reant nemed laerez hag en em vesvi, o diviche buan ho diskuillet hag ho c’haset d’ar maro. Var an deiz, tud Perros a rea van da vont da besketa pe da vezina, hag atao, evit kaout tro da lezer ho bagou pe e Tre-Traou, pe e Tre-Trignel, ec’h en em gavent a enep ar mare pa deuent en dro. Diouc’h an noz, epad ma veze ar garde-kotet oc’h eva banneou, pe astennet enn tu pe du oc’h uza ar banneou o deveze evet, ez eant sioul euz ho ziez evit mont, pep hini gant he dud, da gaout he vag. Sevel a reant ennhi, ha mont a reant er memez amzer gand Ploumanac’hiz hag ar re-all, varzu enezen Rouzik, d’al leac’h ma oa guelet ar sklerijenn.\nEno e kavent eur vag pountet, brasoc’h kals eget ho hini. Varzu ar vag vras-se e teue bagou euz a gement pors mor bian a ioa enn aod. Taoler a reant ho heor enn dro d’ezhi, evit chomm en he c’hichenn ; ar re viana en em stage outhi. Var bount ar vag vraz ez euz savet, gand lian-goel, evel pa lavarfen d’ehoc’h, eun tiik bian. E kreiz ez euz eun daol goloet gand lien guenn-kann, hag e pep penn eur c’houlaouenn koar var alumm. Kerkent e veler eur belek o viska he zillad da oferenna... An oll a zao ho daoulagad... Vad a ra da galoun an oll guelet eur veach c’hoaz unan euz ho beleien, marteze eo evit ar veach diveza. Siouaz ! den n’her goar, rak an amzer a zo diasur. Eur martolod koz, duet he zremm gand heol ar broiou tomm, a zo en he gichenn. Ar belek a ra sin ar Groaz evit koumanz an ofern ; ar martolod koz a zoun he gloc’h bian ; an oll a zo daoulinet enn ho bagou dizolo ho fenn, tro ouc’h ar vag vraz. Kerkent ha ma lavar ar belek ar c’homzou kenta man euz an ofern : Introibo ad altare Dei, kant ha kant mouez-all a zao dudiuz ha kalounek varzu an env en eur gana kantik an ofern a ganet er mareou-ze :\nHen a ra hon oll bonheur.\nMeulit-hen, Elez santel,\nMeulit he vajestez ;\nRentit d’he vadelez\nMil meuleudi eternel.\nAbarz an deiz pep hini a zo distro d’he gear ; n’euz nemed ar belek paour ne oar da beleac’h mont, rak n’en deuz kear ebed. En eur zisken euz he vag e ranko klevet e pe du eman ar c’hlask d’ezhan evit gellout mont enn tu-all, el leac’h ma ne vezo ket klasket. N’euz forz, n’e ket kals nec’het gant kement-se, rak ar pez a rank da ober herrio a ranke da ober deac’h :\nEur belek katolik a zo eun evn guenn ervad ;\nHerrio ’ma el lannek, varc’hoaz e vo er c’hoad ;\nHag el leac’h ma tebr lein ne zebr nep tro he goan.\nAdtapet diwar « https://br.wikisource.org/w/index.php?title=Emgann_Kergidu/Pennad_04&oldid=51297 »\nKemmoù diwezhañ degaset d'ar bajenn-mañ d'an 1 Mae 2013, da 19:13.


Buhez ar Sent/1894/Kristina - Wikimammenn\nBuhez ar Sent/1894/Kristina\n◄ Apolliner Kristina Jakez ►\nar pevare var’nn ugent a viz gouere\nSANTEZ KRISTINA, GUERC’HEZ HA MERZEREZ\nKristina a ioa ganet e kear Tur enn Toskaan, eur gear hag a zo bet beuzet abaoue gant dour eul lenn vraz a ioa e kichen. He zad a ioa bet hanvet da c’houarner er gear-ze gant ann impalaer Dioklesian, hag en doa eur gounnar direiz ouz ar gristenien. Hogen, Kristina a ioa souezet o velet joa ha modestiar re-ma pa vezent digaset dirak he zad, ha lakeat goudeze etre daouarn ar vourrevien. Goulenn a reaz petra oa ho relijion, ha dre chans, pe, evit lavaret guell, dre eunn taol euz a Brovidans Doue, e kavaz tud d’he c’helenn var guirioneziou ar feiz. Pa oue desket aoualc’h, e oue badezet e kuz, ha kerkent e tiskouezaz ann heuz e doa ouz ann idolou enn eur derri ar re a ioa enn he c’hear. Ne oa c’hoaz nemed dek vloaz d’ann ampoent.\nHe zad a ieaz enn egar pa glevaz ann dra-ze. « — Va merc’h, emezhan, ha guir e ve eo c’houi oc’h euz bruzunet hon doueou ? » « — Va zad, eme Gristina, n’ez euz nemed eunn Doue. Hoc’h idolou ne d-int nemed koz patromiou ha ne chellont rei sikour ebed d’ehoc’h. » Ar gouarner a goumprenaz dioc’htu oa kristenez he verc’h hag oa dija stard enn he c’hredenn evel ar gristenien all. Raktal e c’halvaz ar vourrevien, hag e roaz urs d’ezho da skourjeza Kristina ha d’he zeuler goudeze enn eur prizoun striz ha tenval.\nMes, o velet ne c’helle ket dont a benn anezhi, e lavaraz he staga oc’h eur rod, ha lakaat ar rod-ma da drei azioc’h eunn tan braz. Ann tan ne reaz drouk ebed d’ar Zantez ; mes ar mirakl-se, e leac’h digeri he zaoulagad d’he zad, ne zervichaz nemed da greski he zallentez. Kement a gounnar a ieaz ennhan ma’z oa henveloc’h ouz eunn anenval pennfollet eged oc’h eunn den. Antronoz e oue kavet maro enn he vele.\nGoulskoude Kristina a oue dalc’het ato er prizoun, hag a benn eunn nebeut deveziou goude, ar gouarner nevez a ioa bet hanvet e plas he zad a reaz he c’has da dempl Apollon evit ober d’ezhi kinnig ezanz d’ann doue faoz-se. Mes, kerkent ha ma erruaz eno, ann idol a gouezaz d’ann douar hag a oue bruzunet e mil damm.\nAr burzud-ma a c’hounezaz eur maread paianed d’ar feiz, hag ann dra-ze a lakeaz kaloun ar Zantez da zridal gant ar joa. Etre daou e varvaz ive ar gouarner nevez ; mes ann hini a deuaz enn he blas a oue ker kriz ha ken digernez hag ann daou a ioa bet da ziveza enn he raok. Ordren a eure teuler Kristina enn eur forn c’horet evit he devi ez-veo ; mes Doue a reaz enn he c’henver ar mirakl en doa great guech all e kenver ann tri zen iaouank e fournez Babilon : chom a eure e kreiz ann tan heb kaout drouk ebed.\nNeuze ar gouarner aheurtet a lavaraz lakaat anezhi enn eunn toull tenval hag heuzuz, leun a zarpanted hag a aered-viber. Mes ar re-ma a deuaz raktal da veza don, ha ne rejont nemed c’hoari enn dro d’ezhi evel a reant guech all enn dro da Adam ha da Eva araok ho fec’hed. Epad ann amzer-ze, ar Zantez ne ehane da gana meuleudiou ann Aotrou Doue. Ar gouarner, o sonjal edo o klask ober goab anezhan, a reaz trouc’ha he zeod d’ezhi hag he staga ouz eur peul el leac’h ina oue treuzet he c’horf a daoliou bir. Evelse e roaz erfin he ene da Zoue d’ar 24 a viz gouere enn unan euz ar bloaveziou diveza euz ann trede kanved goude donedigez hor Zalver.\nSantez Kristina a zo bet bourrevet da genta dre urs he zad. Enn hon amzer-ni ez euz c’hoaz bugale hag o deuz ive kalz da c’houzanv euz a berz ho zud. Mar d-eo abalamour d’ho relijion pe d’ho devosion e reer goall vuez d’ezho evel a reat d’ar zantez-ma, ar vugale-ze a dle en em istimout euruz eveldhi ; rak eunn devez a zeui o devezo ive eur gurunenn gaer er baradoz. Mes red e d’ezho evit kement-se dougen bepred ho c’hroaz gant pasianted, evel Jezuz-Krist hag ar Zent ha beza ato leun a respet, a zentidigez hag a garantez evit ho zud enn despet d’ar boan o deuz gantho.\nAdtapet diwar « https://br.wikisource.org/w/index.php?title=Buhez_ar_Sent/1894/Kristina&oldid=28342 »\nKemmoù diwezhañ degaset d'ar bajenn-mañ d'an 30 Du 2011, da 17:58.


Yarig vihan ruz – Radio Naoned\nYarig vihan ruz\nUr wezh e oa ur yarig vihan ruz… Ha piv n’en deus biskoazh klevet gerioù kentañ ar sorbienn-se ? Lavaret eo gant Valérie, hag Annie a lavaro ur sorbienn mil anavezet all hag a blij kement d’ar vugale : “roul galetezenn”… Da echuiñ e vo selaouet ouzh ur sorbienn dianav eus Bro-Iwerzhon : “Ar wastell hud”. Dianav ?! Selaouit mat…\nPorcarol Ar paotr lesanvet Porcarol zo bet ret dezhañ ober a bep seurt micherioù, ha redek dre ar bed. Troc’het eo bet e benn dezhañ zoken....\nAn Aotroù ha Yann (gant Marsel Gwilhoù, un diell dastummet gant RKB) Yann en deus ur vuoc’h. An Aotroù a lazh e vuoc’h. Ha spontus eo evit Yann ? N’eo ket, Yann ‘zo un den laouen e...\nNebeud a dra ! (Gant Armand Tosser – ur sorbienn tennet eus al levr “Ur sac’had marvailhoù” skrivet gant Yvon Krog) Setu daou bried yaouank oc’h echuin da goaniañ. Tro piv eo torchañ al listri ? N’emaint ket a-du. Neuze e tivizont e vo d’an hini...\nMarv bihan Liam O’Rooney Liam ‘zo ur c’houer eus Bro-Iwerzhon ne glask ket pemp troad d’ar maout. Evel ma teu e teu. Neuze pa ginnig un den prenañ un...\nAtersadenn Gwenole : Tavarnour da vare ar C’hovid-19\nTARZH AN NOZ – Merc’her 26/01/2022


Pajenn:Le Gonidec - Bibl Santel pe Levr ar Skritur Sakr, eil levr.djvu/126 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/126\nével gragez ; ar c’hlézé war hé zen̄zoriou, hag hî a vézô preizet.\n38. Ar zec’hor a zeûi war hé douréier, hag hi a zizec’hô ; ô véza ma eo eur vrô a idolou kizellet, ha ma lékéon̄t hô gloar é traou disneûz.\n39. Râk-sé ann éréven̄t a choumô enn-hi, gan̄d ar fauned péré en em vag gan̄t fiez ; ann aotruzed a choumô ivé énô ; na vézô mui a dûd enn-hi da-vikenn, ha na vézô két assavet héd ann holl rummou.\n40. Ével ma en deûz ann Aotrou diskaret Sodom ha Gomorra, hag ar c’hériou war hô zrô, émé ann Aotrou ; na choumô dén énô, ha mâb ann dén na boblô két anézhi.\n41. Chétu eur bobl a zeû eûz ann han̄ter-nôz, eur vrôad vrâz ha kalz rouéed a zâv eûz a bennou ann douar.\n42. Hô gwareg hag hô ziren a géméron̄t ; krîz in̄t ha didruez ; hô mouéz a rai trouz ével ar môr ; war hô c’hézek é piñin̄t enn da énep, merc’h Babilon, ével eunn dén daré évid ar brézel.\n43. Roué Babilon en deûz klévet hanô anézhô, hag hé zaouarn a zô deûet dinerz ; ann an̄ken a zô krôget enn-han̄, hag ar gwen̄trou ével eur c’hrég é gwilioud.\n44. Chétu ével eul léon a zavô eûz a herder ar Jordan oud hé c’hériou ker kaer ha ker kré ; râk mé hé lakai da rédek buhan étrézég enn-hi ; ha piou a vezô dilennet évit kâs out-hi ? Râk piou a zô hen̄vel ouz-in ? Ha piou a harzô ouz-in ? Ha piou eo ar méser-zé a éneb out va dremm ?\n45. Râk-sé sélaouit dézo ann Aotrou, en deûz gréat enn hé spéred a-énep Babilon ; hag ar ménosiou en deûz mennet diwar-benn brô ar C’haldéed ; ar ré vihana eûz ann tropel hô lakai da déc’hout, hag a zispennô gan̄t-hô hô c’hériou.\n46. Gañt trouz sklavérez Babilon eo eo bét kéflusket ann douar, hag hé garm a zô bét klévet é-touez ar brôadou.\nKémenn rôet gan̄t Jéremias da Zaraias pa’z éa da Vabilon.\n1. Ével-henn é lavar ann Aotrou : Chétu mé a lakai da zével war Vabilon, ha war ar ré a choun enn-hi, péré hô deûz savet hô c’haloun em énep, ével eunn avel a vosen.\n2. Ha mé a gasô a-éneb Babilon nizérien, péré a nizô anézhi, hag a wastô hé brô ; râg hî a zeûi out-hi a bép tu é deiz hé en̄krez.\n3. Na steñet két hé warek néb a zô boazet d’hé steña ; ha na géméret két hé hobrégon ; na espernit két hé zûd-iaouan̄k ; lazit hé holl vrézélidi.\n4. Ar ré varô a gouézô é brô ar C’haldéad, hag hî a vézô gouliet enn hé frovin̄sou,\n5. O véza n’eo két bét dilézet Israel ha Juda gan̄d hô Doué, Aotrou ann arméou : ha ma en deûz San̄t Israel leûniet hô brô a wallou.\n6. Tec’hid eûz a greiz Babilon, ha dieûbit pép-hini hô puez ; na davit két war hé fallagriez ; râk amzer ven̄jan̄s ann Aotrou eo, hag hén̄ a zistolô dézhi hervez hé dellid.\n7. Eur c’hôp aour é dourn ann Aotrou eo Babilon, hag hén̄ en deûz mezviet ann douar holl ; ar brôadou hô deûz évet eûz hé wîn, ha dré-zé in̄t bét kéflusket.\n8. Kouézet eo buhan Babilon, hag eo bét brévet ; iudit war-n-ézhi ; likiit balzam war hé gouli, évit gwélout hag hi a iac’hai.\n9. Louzaouet eo bét Babilon gan-é-omp, ha né két bét iac’héet ; dilézomp-hi, ha déomp pép-hini d’hor brô ; râg hé barn a zô éat bétég ann én̄vou, saved eo dreist ar c’hoabr.\n10. Hor reizded en deûz diskouézet ann Aotrou : deûit, hag embannomp é Sion labour ann Aotrou, hon Doue.\n11. Lemmit hô saésiou, leûñit hô tron̄sou ; savet eo bét gan̄d ann Aotrou spéred rouéed ar Védied ; hag hé vénoz eo ma kollô Babilon, ô véza ma eo deûet ven̄jan̄s ann Aotrou, ven̄jan̄s hé dempl.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/126&oldid=162472 »\nKemmoù diwezhañ degaset d'ar bajenn-mañ d'an 17 Mae 2020, da 15:19.


(Adkaset eus Jengis Khan)\nGengis Khan (distaget: [ʧiŋgɪs χaːŋ]; mongoleg: Чингис Хаан; sinaeg: 成吉思汗; turkeg: Cengiz Han) Temüjin (mongoleg: Тэмүүжин; sinaeg 鐵木真, pinyin: Tiěmùzhēn) diouzh e anv gwir a zo bet ganet e 1162. Marvet eo e 1227.\nImpalaer mongol e voe. Unvaniñ a reas ar meuriadoù turk ha mongol eus kreiz Azia ha dre se e savas e impalaeriezh. Aloubiñ a reas al lodenn vat eus Azia, Sina, Rusia, Persia, ar reter nesañ ha tout. Reter Europa a yeas gantañ ivez.\nE vab-bihan, Kubilai Khan, a voe impalaer kentañ ar rummad-rouanez Yuan e Sina.\nNe ouzer ket gwall dra eus yaouankiz. Tro 1162 eo ganet, e rannvro Khentii e Dunlunboldag a-hed an Onon e Mongolia. E anv Temüjin eus an turkeg-mongoleg temür, tömör a dalvez houarn. Mab henañ Yesügei eo, hemañ penn meuriad Borjigin (Боржигин), ha Hoelun a oa e vamm, homañ eus meuriad Olkhunut. Hervez ar mojennoù mongol e vefe bet ganet ur bouloudenn-wad e stumm un askornig en e zorn. Sin e rafe traoù dreistordinal e oa.\nKalet e vefe bet e vloavezhioù kentañ. Da 9 bloaz ez eas Borte da zanvez-pried dezhañ, homañ eus ur meuriad galloudus (Khongirated). Ret e oa dezhañ bevañ gant e familh-gaer evit priz e zanvez-pried dre e labour. E dad avat a varvas trumm. Binimet e voe er c'heoteg velen, pa oa o vanvezañ gant an Dartared. Temüjin a oa re yaouank : ne blegas ket e veuriad dezhañ enta. Meuriad an Dayichouted a yeas ar galloud gantañ. Ar chatal a yeas ganto ivez hag an intañvez Yesügei a chomas he-unan gant he familh.\nAr bloavezhioù da heul e chomas gant e familh : evel kantreerien e vevent. Un deiz e voe skrapet gant ur meuriad all met en em zieubiñ a reas a-drugarez da sikour unan eus e skrapourien. E-pad a bloavezhioù reuzeudik-se e voe lazhet o hanter-vreur Bekter gant eñ hag e vreur Kassar. Tamm-ha-tamm e voe adperc'hennet o madoù ganto.\nDimeziñ a reas da Bortë pa oa 16 vloaz met hi a voe skrapet d'he zro, gant meuriad ar Verkited. Friket e voent gant Temüjin avat, a-drugarez da skoazell Toghril ha Djamuka, penn an Djadjirated. Ganet e oa bet Jochi, e vab henañ, 9 miz rik-ha-rik goude dieubidigezh e vamm, se zo kaoz n'eo ket sur eo e vab da vat...\nPa oa 19 vloaz e vo deskrivet Temüjin evel ur brezelour taer, bras ha kigennet. Ur politikour fin e oa ivez ha rak se e voe unvanet ar meuriadoù mongol all gantañ. Kreskiñ a reas e vrud hag ur bern tud yaouank c'hoant ganto mont pelloc'h en em vodas tro-dro dezhañ. Bortchou, Djelmé, Djebé ar Bir ha Subötai a oa en zouez : ar pevar c'hi gouez a voe graet anezho.\nE familh[kemmañ | kemmañ ar vammenn]\nTemujin zo bet 3 bruer hag 1 c'hoar dezhañ :\nD'e bried Borte en deus bet 4 mab :\nAn holl anezho a yeas da vrezeliñ gantañ ha Khan e voent d'o zro. Ogödei a yeas da Khan meur avat.\nAdtapet diwar « https://br.wikipedia.org/w/index.php?title=Genghis_Khan&oldid=1872445 »\nKemmoù diwezhañ degaset d'ar bajenn-mañ d'an 25 Ebr 2020, da 03:14.


Le forfait scolaire pour les écoles Diwan : une fois de plus l’État ne respecte pas ses engagements envers la langue bretonne / Ar skodenn skol evit ar skolioù Diwan : ur wech ouzhpenn ar Stad ne zouj ket eus e bromesaoù evit ar brezhoneg - UDB - Union démocratique bretonne\nMais voilà, le diable se cache souvent dans les détails. Dans une disposition proposée par les rapporteurs du texte de loi (Fannette Charvier et Anne-Christine Lang pour l’Assemblée nationale, Max Brisson pour le Sénat), la contribution des maires passe soudainement d’«obligatoire » à « volontaire »… Certains maires rechignent en effet à régler ce forfait et les difficultés du réseau demeurent.\nLe forfait scolaire est une somme généralement comprise entre 400 et 500 € par élève en élémentaire, ce manque d’argent et les réticences de Pôle Emploi à signer des contrats Parcours Emploi Compétence (PEC) pour les postes non-enseignants dans les écoles, font que Diwan se trouve dans le rouge avec un déficit de 530 000 €.\nGant al lezenn « evit skol ar fiziañs », e vez graet lezenn Blanquer anezhi, e tlee bezañ un diarbenn nevez evit skodenn skol ar skolioù Diwan. Gant an diarbenn-mañ bet lakaet e pleustr da vare an distro-skol 2019 e oa da vezañ ur redi d’ar c ’humunioù da reiñ ar skodenn skol “diouzh un emglev” etre kumun ar skolidi hag ar skol a zo ur c’helenn divyezhek enni (gant ma ne vo skol divyezhek ebet e kumun ar skolidi).\nMet siwazh an traoù n’int ket ken aes a se. Da heul ur diferadenn kinniget gant danevellerien testenn al lezenn (Fannette Charvier et Anne-Christine Lang evit ar Vodadenn Vroadel c’hall, Max Brisson evit ar Sened), paeañ o lodenn gant ar vaered n’eo ket ur redi ken met diouzh c’hoant pep hini anezhe. Lod eus ar vaered a nac’h paeañ ar skodenn skol ha diaesoc’h diaesañ an traoù e-keñver arc’hant evit Diwan.\nAr skodenn skol a zo, an aliesañ, ur sammad arc’hant a sav eus 400 € da 500 € dre vugel er c’hentañ derez. Gant an arc’hant-se a vank da z/Diwan hag an diegi a vez gant « Pol Implij » da sinañ kontrajoù (PEC) evit ar postoù nann-kelenn er skolioù Diwan, eo lakaet diaes ar skol dre soubidigezh hag a zo un toull a 530 000€ en he budged.\nPelec’h emañ promesaoù kaer an danvez prezidant Emmanuel Macron graet gantañ e miz Ebrel 2017 ? « Ouzhpenn un anzavadur war dachenn ar gwir, ar budgedoù evit lakaat war-wel identelezhioù ar rannvroioù a vo kresket, e-giz-se e vo aesoc’h deskiñ ar yezhoù hag anavezout ar sevenadurioù lec’hel. ».\nDeomp-ni da c’hoût n’eo ket d’ar vro amezeg d’ober war-dro hor yezhoù. Deomp-ni Bretoned eo da zivizout eus dazont ar brezhoneg hag ar galloeg e Breizh. Da Guzul Rannvro Breizh eo da gaout ar galloudoù hag ar budjedoù rekis evit ober war-dro hor yezhoù hag en em zishualiñ da vat eus gouarnamantoù Pariz.\nHerve ar Gall – Groñvel / Raymond Géléoc – Rostrenenn


Traoù ho peus da c’houlenn ? · Région Bretagne\nDegemer > Hon obererezhioù > Hor raktresoù meur > Ar wienn evit an holl e Breizh > Traoù ho peus da c’houlenn ?\nTraoù ho peus da c’houlenn ?\nPegoulz e c’hallin kevreañ ouzh ar c’has uhel-kenañ gant ar wienn optikel ?\nTamm-ha-tamm e vez staliet ar wienn optikel e pep lec’h e Breizh, an eil kumun war-lerc’h eben, an eil karter war-lerc’h egile, hag echu e vo an traoù ac’hann da 2026. Evit gouzout pegoulz e vo staliet du-se, sellit ouzh ar gartenn a gaver amañ.\nPerak e vezer ken pell o staliañ ar wienn ?\nUr pezh chanter divent eo staliañ gwiennoù optikel evit ouzhpenn 3 milion a dud e Breizh, rak-se ez eus ezhomm da lakaat kalz arc’hant ha binvioù industriel e-barzh ar jeu e-pad pell amzer. Ur gwir glaoustre eo staliañ ar wienn e pep lec’h e Breizh, an eil kumun war-lerc’h eben, an eil straed war-lerc’h eben.\nGallout a ra ma amezeg kevreañ gant ar wienn, me ne ran ket avat. Petra zo kaoz ?\nNe vez ket staliet ar wienn optikel diouzh harzoù ar c’humunioù. Graet e vez diouzh tres ar rouedad pellgomz a oa bet savet meur a zek vloaz zo. Sellit e-barzh lec’hienn korvoer ho rouedad evit gouzout ha gallout a reer kevreañ ho lojeiz ouzh ar wienn. Ma vez mat, it e darempred gant ho pourvezer monedoù Internet. Ma vez un diaezamant bennak, it e darempred gant ar stal THD Breizh kuit a dortañ.\nStaliet e vo ar wienn e-barzh ma c’humun : pegeit e pado al labourioù ?\nEvit pep kumun eo dav kontañ ur bloavezh labourioù well-wazh. Evel-just e c’hall an traoù padout pell pe belloc’h diouzh al lec’hioù ha diouzh niver al lugelloù. Rak evit staliañ ar wienn e ranker kas ur bern difraeoù da benn, melestradurel, teknik ha gwirel zoken, ober meur a studiadenn, goude-se e vez labourioù ijinerezh sivil ha lakaet e vez aveadurioù war hedoù hir-hir a-benn ar fin.\nPenaos bezañ kelaouet pa vo gallet lugañ ma lojeiz ouzh ar wienn ?\nSellit ouzh hor c’hartenn evit gouzout peseurt bloaz zo lakaet evit al labourioù. Pa vo deuet ar mare n’ho po nemet sellet ouzh ar gartenn lakaet enlinenn gant korvoer ar rouedad, ar stal THD Breizh.\nDaoust ha troc’het e vo Internet du-mañ keit ha ma vo staliet al linenn kas uhel-kenañ ?\nAlies-tre e tremen al linenn kas uhel-kenañ dre wienn optikel dre ar memes hent evel ar rouedad pellgomz a zo dija. Ne viot kevreet ouzh ar wienn nemet gant ma vo luget ho lojeiz, da lavaret eo ma vez staliet ar rouedad en ho straed dija ha gant m’ho pez kemeret ur c’houmanant digant un oberataer. Da c’hortoz e talc’hot gant ar gevreadenn a zo ganeoc’h betek bremañ.\nPegement e kousto koumanantiñ d’ar c’has uhel-kenañ dre ar wienn optikel ? Daoust ha ret e vo din paeañ ar frejoù staliañ ?\nTermenet e vez priz ar c’houmanant d’ar c’has uhel-kenañ dre ar wienn optikel gant ar bourvezerien monedoù da Internet. Heñvel a-walc’h eo ar prizioù evit koumanantiñ d’ar c’has uhel-kenañ ouzh ar pezh a gustumer gwelet evit ar rouedad kouevr.\nGallout a ra an oberataer lakaat paeañ frejoù liammet ouzh juntañ pe mont war ar rouedad. Diouzh politikerezh kenwerzhel an oberataer e c’hall ar frejoù-se bezañ profet deoc’h.\nN’hallan ket mont war Internet pe ne gevrean ket buan a-walc’h. Gallout a ran kaout ar c’has uhel-kenañ diwar vremañ ?\nAn takadoù (karterioù, kêrioù, kêriadennoù) lec’h m’eo stank an tiegezhioù n’o deus ket a gas uhel a-walc’h a vez graet war o zro da gentañ. E degouezhioù zo e vo gallet modernaat ar rouedad da c’hortoz ma vo staliet ar wienn. Bez’ ez eus diskoulmoù all da c’hortoz ivez (s.o. ar goulenn da-heul).\nPetra eo an diskoulmoù da c’hortoz, ma n’hallan ket kevreañ ouzh ar wienn du-mañ c’hoazh ?\nMa n’eo ket kreñv a-walc’h ho kevreañ ez eus diskoulmoù evit kaout an uhelgas, evel dre loarell pe ar 4G diloc’h. Evit gouzout hiroc’h, sellit ouzh lec’hiennoù Internet ar bourvezerien monedoù. Megalis Breizh a ali ac’ahnoc’h ivez da sellet ouzh al lec’hienn-mañ.\nDiaezamantoù am eus o kevreañ ouzh Internet, gant piv eo ret din mont e darempred ?\nMégalis Breizh hag ar strollegezhioù e Breizhn’int ket pourvezien monedoù da Internet. Sevel a reont ar rouedad gwienn optikel a vez implijet gant ar bourvezerien monedoù da Internet. Ho pediñ a reomp neuze da vont e darempred gant ho pourvezer evit kement diaezamant teknikel a vefe liammet ouzh ho kevreadenn.\nPenaos koumanantiñ ouzh ar c’has uhel-kenañ dre ar wienn optikel ? Ret eo din cheñch oberataer ?\nAdal ma vo bet staliet ar rouedad e-kichen du-se e c’hallot mont e darempred gant ar pourvezer moned choazet ganeoc’h evit koumanantiñ d’ar c’has uhel-kenañ dre ar wienn optikel. Ma vez kinniget ar c’has uhel-kenañ dre ar wienn optikel gant hoc’h oberataer en ho takad ne vo ket ret deoc’h cheñch oberataer.\ntakad ne vo ket ret deoc’h cheñch oberataer. Ha ret e vo ober labourioù e-barzh ma lojeiz evit bezañ luget ouzh ar c’has uhel-kenañ ?\nYa. Evit gallout kevreañ ouzh ar c’has uhel-kenañ dre ar wienn optikel e ranker staliañ ul lugell nevez en ho lojeiz ha cheñch an aveadurioù ivez marteze. Kevreet e vo ho lojeiz war-lerc’h m’ho po goulennet koumanantiñ gant ar pourvezer moned a lavaro deoc’h penaos ober diwar neuze.\nPenaos kavout roll an oberataerien evit ma zakad ?\nRoll an oberataerien a labour war rouedad publik ar wenn optikel e Breizh a gaver amañ.\nNe fell ket din kaout ar wienn optikel, petra eo ret din ober ?\nN’ho peus netra d’ober da neuze. Delc’her a rit gant ho koumanant evel m’emañ. Ne vo ket staliet ar wienn optikel en ho lojeiz paneve ma c’houlennit gant un oberataer en ober ha ma paeit ur c’houmanant.\nHa gallout a ran delc’her gant ma linenn bellgomz kouevr gozh ?\nYa, gallout a rit delc’her gant ho linenn bellgomz kouevr ma ne fell ket deoc’h kevreañ dre ar wienn optikel.


Pajenn:Le Gonidec - Bibl Santel pe Levr ar Skritur Sakr, eil levr.djvu/578 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/578\nvé gan̄-én̄ mervel, égét koll ar gloar enn abek da unan-bennâg.\n16. Râk mar prézégann ann Aviel, né kéd d’in ar c’hloar, râk da gémen̄t-sé ounn dalc’het. Ha gwâ mé, ma na brézégann kéd ann Aviel.\n17. Ma her grann a-galoun-vâd, em bézô gôbr : hôgen ma her grann gan̄d hérez, né rann néméd darnaoui ar péz a zô bét fisiet enn-oun.\n18. Pénaoz é kavinn éta va gôbr ? O prézégi ann Aviel, enn hévélep doaré ma hé brézéginn hép mizou, hag hép gwall-ôber eûz ar galloud em eûz ô prézégi ann Aviel.\n19. Râk ô véza dieûb é-kén̄ver ann holl, ounn en em lékéad da sklâv d’ann holl, évit gounid kalz a dûd.\n20. Ével eur Iuzéô ounn en em lékéat é-touez ar Iuzevien, évit gounid ar Iuzevien.\n21. É-touez ar ré a zô dindân al lézen, ounn en em lékéad ével pa vijenn dindân al lézen (pétrâ-bennâg na oann két dindân al lézen), évit gounid ar ré a ioa dindân al lézen. É-touez ar ré a ioa hép lézen, ounn en em lékéad ével pa vijenn hép lézen (pétrâ-bennâg m’am boa eul lézen dirâk Doué, ô véza m’am boa lézen ar C’hrist), évit gounid ar ré a ioa hép lézen.\n22. Gwân ounn en em lékéat gan̄d ar ré wân, évit gounid ar ré wân. Holl ounn en em lékéad d’ann holl, évit savétei ann holl.\n23. Hôgen kémen̄t-sé a rann évid ann Aviel, évit m’am bézô va lôd er péz a ziougann.\n24. Ha na ouzoc’h-hu két pénaoz pa rédeur enn eunn dachen, ann holl a réd, hôgen unan hép-kén a c’hounid ar gôbr ? Rédid éta évid hé c’hounid.\n25. Hôgen ar ré holl a striv enn dachen, a ziouer pép-trâ : ha kémen̄t-sé évit kaoud eur gurunen vreinuz ; ha nî a c’héd unan divreinuz.\n26. Évid-oun-mé a réd, nann ével diouc’h ann darvoud : striva a rann, nann ével ma skôfenn enn éar.\n27. Hôgen kastiza a rann va c’horf, hag hel lakaann da véza sklâv, gan̄d aoun goudé béza prézégét d’ar ré all, na zeûfenn da véza kollet va-unan.\n1. Hôgen na vennann két, va breûdeûr, é vec’h hep gouzout pénaoz hon tadou a zô bét holl dindân ar goabren, ha pénaoz hô deûz holl treûzet ar mor Rûz ;\n2. Pénaoz in̄t bét holl badézet dindân rén Moizez, er goabren hag er môr :\n3. Pénaoz hô deûz holl debret eûz a eunn hévélep kîk spéréduz ;\n4. Ha pénaoz hô deûz holl évet eûz a eunn hévélep dour spéréduz (râg éva a réan̄d dour eûz ar méan spéréduz a iéa war hô lerc’h ; hag ar méan-zé a oa ar C’hrist) :\n5. Hôgen nébeûd eûz al lôd brâz anézhô a zô bét hétuz da Zoué ; râk hogos holl é oen̄t diskaret enn distrô.\n6. Hôgen kémen̄t-sé a zô bét eur skeûden ac’hanomp, évit n’en em rôimp kéd d’ar gwall-ioulou, ével ma in̄t en em rôet.\n7. Évit na zeûimp kéd da idolatred ével lôd anézhô, diwar-benn péré eo skrivet : Ar bobl a azézaz évid dibri hag éva, hag é savchon̄t évit c’hoari.\n8. Évit na raimp kéd a c’hadéléz, ével ma réaz lôd anézhô, eûz a béré é kouézaz marô enn eunn dervez tri mil war-n-ugen̄t.\n9. Évit na demptimp kéd ar C’hrist, ével ma temptaz lôd anézhô, péré a oé lazet gan̄d ann aéred.\n10. Évit na zôroc’hot két, ével ma soroc’haz lôd anézhô, péré a oé lazet gan̄d ann éal gwaster.\n11. Hôgen kémen̄t-sé holl a c’hoarvézaz gan̄t-hô dré skeûden ; ha skrivet in̄t bét évid hor c’hélenna, nî péré a zô deûet é divez ann amzeriou.\n12. Râk-sé néb a venn béza enn hé zâ, lakaed évez da gouézché.\n13. N’hoc’h eûz bét c’hoaz némét temptasionou ével m’hô deûz ann dûd : hôgen Doué a zô féal, ha na c’houzan̄vô két é vec’h temptet enn tû all d’hô ners ; hôgen lakaad a rai da zon̄d eûz ann demptasion eur gounid évid-hoc’h, hag évid hô ken̄derc’hel.\n14. Râk-sé, va breûdeûr kér-meûr-\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/578&oldid=155243 »\nKemmoù diwezhañ degaset d'ar bajenn-mañ d'an 3 Gen 2020, da 17:18.


Sarre (departamant) : diforc'h etre ar stummoù - Wikipedia\nSarre (departamant) : diforc'h etre ar stummoù\nSarre (departamant) (kemmañ)\nStumm eus an 10 Kzu 2007 da 18:37\n7 okted ouzhpennet , 14 vloaz zo\nStumm eus an 25 Her 2007 da 07:33 (kemmañ)\nD (Robot kemmet: de:Département de la Sarre)\nStumm eus an 10 Kzu 2007 da 18:37 (kemmañ) (dizober)\nA-raok aloubidigezh ar vro e [] gant ar C'hallaoued e oa meur a zek stad, an holl anezho e-barzh an [[Impalaeriezh Santel Roman]]. D'ar 5 a viz Gwengolo 1797 e voe embannet ur [[République cisrhénane]], pa oa bet embannet ur Republik all e Mainz d'an [[18 a viz Meurzh]] [], goulennet ganti bezañ staget ouzh Bro-C'hall kenkent hag an 21, ha staget a-benn an 30).\ne voe embannet ur [[République cisrhénane]], pa oa bet embannet ur Republik all e Mainz d'an 18 a viz Meurzh 1793, goulennet ganti bezañ staget ouzh Bro-C'hall kenkent hag an 21, ha staget a-benn an 30).\nRannet e voe ar vro d'ar [[4 a viz Du ]] [] gant an [[Direktoer]] en pevar departamant, ar [[Roer]], ar [[Sarre]], ar [[Rhin-et-Moselle]] hag ar [[Mont-Tonnerre]], ha savet an aozadur anezho d'an [[23 a viz Genver]] [] (''arrêté du 4 pluviôse an VI'').\nEbarzhet e voe an departamantoù-se e Bro-C'hall d'an [[9 a viz Meurzh]] [], ha padout a rejont ken na voe diskaret an Impalaeriezh C'hall Kentañ e [].\nAdtapet diwar « https://br.wikipedia.org/wiki/Dibar:MobileDiff/265670 »


Warhammer 40,000, a-wechoù berraet da « Warhammer 40K » pe « WH40K » a zo ur bed skiant-faltazi, embannet splann e-giz disherit ha feuls. Krouet gant Games Workshop e 1987. Hiziv an deiz, ar bed faltazi bet krouet da gentañ evit ar c'hoari plateiz Warhammer 40,000,a zo aet kalz pelloc'h eget-se, hag en em ledet en deus war kalz a dachennoù all, dreist-holl hini al levrioù hag ar c'hoarioù-urzhiataer.\n2 Dudi ar Warhammer 40000\n3.1 Niver a boentoù evit ober un arme\n3.2 Ment an taolioù hag an danvezioù\n4 Ar bed\n4.1 Ar Warp hag ar bsykerien\n4.2 Ar Rouestl\n4.3 Impalaeriezh Mab-Den\n4.4 An Doueed\n4.5 Ar gouennoù hag ar c'havailhadoù\n4.5.1 Ar Space Marined (Adeptus Astartes)\n4.5.2 Gwarded an Impalaeriezh\n4.5.3 Space Marined ar Rouestl\n4.5.4 Diaouled ar Rouestl\n4.5.5 an Impalaeriezh Tau\n4.5.6 An Eldared\n4.5.7 An Eldared Zu\n4.5.8 An Orked\n4.5.9 An Nekroned\n4.5.10 An d/Tyranided\n4.5.11 Ar spesadoù ankoueet\n5 Embregerezhioù hag c'hoarioù liammet gant Games Workshop\n5.1 Forge world\n5.2 C'hoarioù all savet diwar WH40k\n5.3 C'hoariou video embannet gant sikour Games workshop\n6 Romantoù ha levrioù\n6.2 Kelaouenn ofisiel\n7.1 2000 AD\n7.2 Alien ha Starship troopers\nGames Workshop[kemmañ | kemmañ ar vammenn]\nGames Workshop a zo un embregerezh saoz hag a zo arbennikaet war an tudennigoù. Ijinet o deus meur a c'hoari-plateiz evel Blood bowl, Warhammer 40k, Warhammer Battle, Le Seigneur des Anneaux, BattleFleet Gothic ha kalz re all. Krouet oa bet an embregerzh-se e 1987.\nDudi ar Warhammer 40000[kemmañ | kemmañ ar vammenn]\nWarhammer 40000, a vez lesanvet ivez Warhammer 40k ha berraet WH40k a-wechoù, a zo un dudi meur a du dezhañ: c'hoari, sevel, livañ. Ur c'hoari hir da brientiñ eo rak ret eo liammañ lodennoù ar soudardigoù gant peg kreñv pe peg evit ar plastik ha livañ anezho gant livaj a-ratozh a c'hell goloiñ ar plastik hag ar metal, an daou zanvez implijet gant Games-Workshop d'ober e soudarded hag e garbedoù. Amzer hag aked a zo ezhomm da livañ ar boulommigoù en abeg d'o ment, hag un hir a vare a dremen lod zo o sevel o arme hepken, hep c'hoari. Kenstrivadegoù livañ a vez aozet, ha plijadur a zo gant lod c'hoarierein oc'h ijinañ istorioù puilh evit o armeadoù. Kinkladurioù evit an daolenn ma vez c'hoariet warni a vez savet gant ar c'hoarierien ivez (savadurioù, dismantroù, hag all).\nC'hoariet e vez war un daol kinklet, gant soudardigoù ha diñsoù. Pep c'hoarier a c'hoari d'e dro hag a c'hell ober un niver bihan a draoù gant pep soudard (strobet a skouadronoù peurliesañ). Meur a vare a zo e pep tro, fiñval, tennañ, tagañ a dost, hudouriezh. Ouzhpenn d'an tu strategel eo ret kaout chañs gant an diñsoù a-benn gounez.\nNiver a boentoù evit ober un arme[kemmañ | kemmañ ar vammenn]\nPep soudardig pe karbed a dalvez un niver a boentoù resis hervez ho galloud er reizh-c'hoari. Emañ darn vrasañ ar soudarded war-droad etre 5 hag 50 poent, ar re war loened pe war mekanikou bihan evel marc'hoù-tan etre 25 hag 100 poent hag gellout a ra ar c'harbedoù bras tizhout 250 poent. Gellout a reer ouzhpennañ arventennoù d'an disterañ unanenn peurliesañ, evit ur priz e poentoù. Seurt doare a servij da lakaat armeadoù disheñvel met kevatal ez-teorikel an eil re a-enep ar re all. Evit un emgann a vent normal e vez aliet kaout etre 1500 ha 2000 poent peurvuiañ evit pep c'hoarier. War lerc'h emañ ar pezh a vez graet kefredioù spierezh anezho war dro 500-750 poent e pep kamp, hag evit echuiñ emañ ar c'hefredioù diskuliadur hag a zo adalek 3000 poent betek 10000 pe c'hoazh 20000 poent, ar pezh hag a ra un arme bras-tre war un dachenn ! Gellout a ra ar c'hoarierien ijinañ reolennoù mar fell dezho, ha skoret int da se gant Games-Workshop o-unan.\nMent an taolioù hag an danvezioù[kemmañ | kemmañ ar vammenn]\nUn daol e lec'h ma vez c'hoariet troiadoù eus 500 betek 3000 poent a ra 1 m 80 diwar 1 m 40 dre vras met tu a zo da vont betek 10 m diwar 7 m gant touriou a bep tu d'an dachenn evit ar c'hefredioù diskuliadur da skouer. An holl daolioù prenet digant Games Workshop a ra 1 m 80 diwar 1 m 40. Graet int e plastik kalet a zo ret livañ da c'houde hag lakaat traezh hag geot warno. Ijinet ez eus bet kalz kinkladurioù ganto evel gwez, mogerioù, geot, plant bras, savadurioù hag all.\nAr bed[kemmañ | kemmañ ar vammenn]\nUr bed pinvidik-kenañ a zo bet savet gant Games-Workshop e doug ar bloavezhioù, dre al levrioù-reolennoù, romantoù, bannoù treset, tresadennoù, hag all. Degadoù a dud o deus kemeret perzh er bed-se, ha kenderc'hel a reont d'e vrasaat tamm ha tamm, daoust d'ar rizenn amzer bezañ harzet er bloavezh 40999.\nAr Warp hag ar bsykerien[kemmañ | kemmañ ar vammenn]\nUr bed skiant-faltazi eo Warhammer 40k, hag ennañ ez eus eus ur bed kenstur d'ar gwirvoud, anvet ar Warp pe an Immaterium (enebet diouzh ar materium, hor gwirvoud deomp-ni). Eno emañ doueed an hollved ijinet gant Games-Workshop, ha drezañ e vez beajet buanoc'h eget ar gouloù. An bed-kenstur-se eo a ro o galloud d'an doare hudourien anveet psyker a vez kavet e darn vrasañ ar gouennoù. Dañjerus eo beajiñ dre ar warp en abeg m'eo poblet gant diaoulet ha boudoù ankivil. Gellout a reer beajiñ buanoc'h eget ar gouloù ennañ dre ma vez disheñvel red an amzer er Warp hag en diavaez, hep na c'hellfer e raktresiñ. Lod aet ennañ e-pad un devezh a c'hell dont er maez anezhañ 100 vloaz diwezhatoc'h, pe a-raok bezañ aet-kuit zoken. Psykerien a-ratozh a vez implijet da verdeiñ al listri a-dreuz an Immaterium. Hep ar Warp e vefe hir-tre ar beajoù, ha pa vez korventennoù-warp en ul lec'h e c'ehllont troc'hañ planedennoù pe koskoriadoù a-bezh diouzh peurrest ar stergoumoulenn.\nAr Rouestl[kemmañ | kemmañ ar vammenn]\nEr Warp emañ galloudoù ar Rouestl, ar pal ganto distruj ar gwirvoud. Galloudoù bras-eston a zo ganto hogen diaes eo dezho tremen eus ar Warp d'ar gwirvoud. Dre ar Rouestl e vez tapet galloud gant lod zo, hag un dañjer eo evit kement psyker. Pevar Doue bras a zo d'ar rouestl, hag ur bern diaouled a bep-seurt. Ur galloud lovrus eo evit kement hini a dosta dioutañ.\nImpalaeriezh Mab-Den[kemmañ | kemmañ ar vammenn]\nAr brasañ Impalaeriezh bet biskoazh en hor stergoumoulenn eo Impalaeriezh Mab-Den (lesanvet an Imperium), savet dre aloubadegoù diwar an Douar, advadeziet Terra. Ur milion a vedoù a vefe ennañ d'an nebeutañ, strewet a-dreuz Hent Sant-Jakez, holl urzhiet gant an hevelep galloudoù. Ur gevredigezh strizh-tre, brezelgar, relijiel, gouennelour ha faskour eo hini an Imperium. Krouet e oa bet er bloavezhioù 30000 gant an Impalaer, ur boud dreistdenel troet da zoue evit an Impalaeriezh, lesanvet Impalaer-Doue Mab-Den, ha barc'het war e Dron-Aour abaoe ma oa bet gloazet-mik goude ur brezel-diabarzh er bloavezhioù 30000, un nebeud kantvedoù goude krouidigezh an Impalaeriezh. Savet eo an Imperium war batrom an Impalaeriezh Roman, ha kalz anvioù latin pe beuzlatin a vez implijet gant Games-Workshop.\nAn Doueed[kemmañ | kemmañ ar vammenn]\nE bed Warhammer 40000 ez eus eus doueed emskiant, o vevañ er Warp peurvuiañ, a zo galloudus dre an niver a dud a gred enno hag o azeul ha dre ar santadoù kreñvañ (c'hoant, kaz, spi, hag all) bevet gant boudoù an hollved. Ar pevar doue galloudusañ a zo re ar Rouestl, Khorne, doue ar feulster, ar marv, an enor hag ar brezel; Nurgle, doue ar c'hleñvedoù, an diesper, ar spi; Tzeentch, doue an hudouriezh, an itrikañ; ha Slaanesh, hini ar rev, ar blijadur, ar c'hoantoù. Deuet eo an Impalaer da vezañ un Doue ivez, dre ma vez azeulet e Impalaeriezh Mab-Den a-bezh.\nAr gouennoù hag ar c'havailhadoù[kemmañ | kemmañ ar vammenn]\nAr Space Marined (Adeptus Astartes)[kemmañ | kemmañ ar vammenn]\nAr Space Marines a zo dreistkadourien an Impalaeriezh, dreist-tud krouet dre gemmoù genetikel gant an Impaler en orin. Dibabet e vez bugale yaouank da zont da vezañ Space Marined evit o donezonoù-brezel peurvuiañ, ha gourdonet betek bezañ prest da resevout ar c'hemmoù genetikel hag organoù ouzhpenn da wellaat o ferzhioù-brezel. En orin e oa 20 lejion a 10000 Space Marine, hogen goude ar brezel-diabarzh e troas an hanter a-enep an Impalaer. Er bloavezhioù 40000 e vezont rannet dre Chabistroù 1000 space marine hepken kuit da reiñ re a c'halloud d'ar re a zo en o fenn. Savet int diwar batrom menec'h-brezelour, ha taolennet eo o buhez evel unan strizh etre gourdoniñ, pediñ hag en em ganañ. Un houarnwisk divent a zo ganto er brezel, hag en em gannañ a reont gant klezeioù ha bouc'hilli koulz ha gant pistolenoù hag armoù skiant-faltazi evel pistolennoù ha fuzuilhoù plasma. Kavailh brudetañ Warhammer 40000 int, ha diouto e vez gwerzet ar muiañ a voulommigoù gant Games-Workshop.\nGwarded an Impalaeriezh[kemmañ | kemmañ ar vammenn]\nGward an Impalaeriezh a zo aozadur milourel pennañ an Imperium, gant m'emañ o gwarez treuzvev ar spesad den. Boda a ra kantadou a miliard dud, eus milionoù a blanedenn disheñvel. Bez he deus tankoù pouner, kanollioù galloudus, mekanikoù brezel brasoc'h eget tier, mes en diazez a ra dreist-holl war he soudardet, gwir pourvez kig da zraliañ.\nBezet ar Gward war tost holl planedennoù an Imperium, hag war un nebeut-re n'eo kat dezhañ.\nKas a ra da benn gwir kroaziadegoù, kemennet gant tud a afer, eus an iliz pe pennoù an arme a-benn dieubiñ koskoriadoù heol. Evit-se e vod kantadoù a villiadoù soudarded a orin eus degadoù planedennoù disheñvel, mes ne lak morse tud a orinoù disheñvel er memes bagad(estreget un nebeut re evit adstummadurioù, mes ne vez ket gwelet se 'met el levrioù embannet diwar benn ar warded). A-benn derc'hel an urzh e-touez ar warded ez eo bet lakaet e plas buan ur renk distag eus an arme, mes gant galloudoù, ar gomiserien. Ar re mañ a vez kavet bremmañ e tost holl vagadoù ar gward.\nAr Gward a zo brudet evit he zankoù hag he c'hanolioù. Ezhomm zo eus dek Basilisks hepken (kanolioù pounner) da zistruj ur geriadenn a vent etre en un nebeut eurvezhiou. Al Leman Russ a zo tankou galloudus ha liestalvoudegezh dezho, akipet gant armoù da dennañ a-bell. Un eilstumm eus an tank-mañ, anvet Distrujer (akipet gant ur c'hanol distrujer hag ul laonenn tourter) a denn a dostoc'h mes gant ur galloud distruj liessaet a galz e-geñver an hini boaz. Lestr bagad ar gward eo ar "Chimère", gellout a ra kemer 12 gward ganti. Un eilstumm, an Hellhound, na gemer ket soudardet mes kibennou prométhium hag a garg ul leder tan pounner. Ar gerzer impalaerel (daoudroad brezel) a zo ar "Sentinelle", servijout a ra da anavout an dachenn a-drugarez d'e dizh, mes e houarnaj gwan a zifenn outañ mont a enep tankou. Un eilstumm, houarnet hounnezh, a zo akipet eus un otokanol, hag e c'hell neuze bezañ dañjerus evit an tankou. Holl an traou mañ a zo produet e kreizennou an Adeptus Mechanicus war ar blanedenn Meurzh, hag war un nebeud planedennoù govel all, hag a zo goloet penn-da-benn gant kreizennou an industriezh..\nSpace Marined ar Rouestl[kemmañ | kemmañ ar vammenn]\nBreudeur Space Marined an Impalaeriezh int, troet da c'halloudoù ar Rouestl e-kerzh ar brezel diabarzh (pe diwezhatoc'h, dre lovr ar Rouestl). Kar-tre int da re an Impalaeriezh, estreget o galloudoù tapet digant Doueed ar Raouestl er Warp. Diskar Impalaeriezh Mab-den eo o fal, ha kasoni o deus evit an Impalaer, a lesanvont an Doue-Kelan abalamour ma'z eo hogos marv war e Dron-Aour, ha dalc'het bev dre mekanikerezh an Tron hepken. 13 kroaziadeg o deus graet a-benn klask distruj an Imperium, en aner betek-hen.\nDiaouled ar Rouestl[kemmañ | kemmañ ar vammenn]\nGant pep hini eus doueed ar Rouestl ez eus euzhviled ha diaouled a c'hellont kas da dagañ ar gwirvoud. Lod anezho a vez o sikour Space Marined ar Rouestl, hogen o-unan e ya ar re c'halloudusañ anezho. Peurliesañ ne vez ket diaouled meur a zoue oc'h en em gannañ a-gevred, hag enebet-krenn eo lod doueed zoken.\nan Impalaeriezh Tau[kemmañ | kemmañ ar vammenn]\nAn impalaeriezh-mañ a zo hini ur ouenn yaouank-tre tro-dro 2000 vloaz met lañs gant o teknologiezh war hini Impalaeriezh Mab-Den e tachennoù-zo. Ur c'hroc'hen glas-sklaer o deus hag bihan a-walc'h int tro-dro 1 m 60 evit ar re vrasañ. E lec'h an treid o deus karnioù bras a-walc'h. Bevañ a reont war-dro 50 vloaz. Ur brezel bras a oa etrezo met unvanet e voent gant un Etheread, unan eus pennoù o luskad politikel bremañ. Rannet eo o c'hevredigezh e kastaoù strizh (kastad an Douar, an Aer, an Tan, an Dour), ha degemer a reont en o Impalaeriezh forzh pe gouenn (er c'hontrol da hini Mab-Den), keit ha ma vezont prest da blegañ ouzh reolenn ar 'Mad Brasañ', o ideologiezh. Unan eus ar gouennoù di-bsyker nemeto int, ha dre-se n'hellont ket tennañ spled eus ar Warp.\nAn Eldared[kemmañ | kemmañ ar vammenn]\nUnan eus ar c'hoshañ pobladoù eo, ha diouto e oa miliadoù a vloavezhioù a-raok Mab-Den. Un Impalaeriezh o doa bet ledet war ar stergoumoulenn a-bezh, hogen d'an traoñ ez eas goude ma vefe troet o c'hevredigezh da azeulerien ar plijadurioù ha ma voe ganet ganto pevare doue ar Rouestl, Slaanesh, a zebras o ene. An nebeud a oa chomet hep reiñ penn d'an hudurnezh a oa aet kuit e-bourzh listri divent, anveet listri-bed. Ur soñj dister o deus eus ar gouennoù all dre ma vevont kalz pelloc'h egeto ha m'eo kalz diorroetoc'h o zeknologiezh peurliesañ. Enebourien daer ar Rouestl int peurvuiañ, ha rest in da aberzhiñ gouennoù pe planedennoù a-bezh d'e herzel. Psykerien a live uhel a zo anezho peurvuiañ ivez, hogen ur ouenn war ziskar int, abalamour d'o c'holloù er brezel ha d'an nebeud a vugale a zo ganto.\nAn Eldared Zu[kemmañ | kemmañ ar vammenn]\nPa oa bet ganet Slaanesh gant an eldared e oa aet lod da guzhat en ul lec'h er Warp da chom hep koll o ene. Breudeur an Eldared int, met ne reont ket vann gant ar gouennoù all pe ar Rouestl, n'int dedennet nemet ganto o-unan. Morlaeron ha boureverien int, hiniennel tre, renet gant Kabaled.\nAn Orked[kemmañ | kemmañ ar vammenn]\nUr ouenn kadourien eo an Orked, organegoù par da dokoù touseg e gwirionez, met denheñvel o neuz. Glas-geot e vez o c'hroc'hen, ha kreskiñ a reont a feur m'en em gannont. Dre-se e vez ar brasañ anezho en o fenn peurlisañ. Ne vevont nemet evit ar brezel hag an emgannoù, hag etrezo en em gannont ma n'eus enebour all ebet. Dre ma 'z int kar da dogoù-touseg e lezont sporennoù war o lerc'h, a dro da Orket all, ar pezh a ra eo hogos dibosubl en em zizober diouto. N'eo ket gwall araokaet o zeknologiezh, hogen dont a reont a-benn da sevel mekanikoù brezel memestra. Daou zoue o deus, Gork ha Mork.\nAn Nekroned[kemmañ | kemmañ ar vammenn]\nDiwar ur bobl anveet Nekrontyr a felle dezho bevañ da viken eo bet krouet an Nekroned gant o doueed, ar C'Tan. Robotoù a zo anezho bremañ, digoustiañs ha mennet da zistruj kement buhez zo tout. Dizoloet in bet n'eus ket pell er stergoumoulenn dre m'emaint o paouez dihuniñ diouzh o c'housk a viliadoù a vloavezhioù en o bedoù-bez. An diorroetañ teknologiezh o deus, hag ar brasañ gourdrouz evit ar stergoumoulenn int sur a-walc'h. Enebourien ar vuhez hag ar Warp int e pep keñver.\nAn d/Tyranided[kemmañ | kemmañ ar vammenn]\nAn Dyranided a zo loened deuet eus diavaez ar stergoumoulenn ha liammet kenetrezo evel ur Gestalt, renet gant Spered ar Ruskenn. Gouest int da gemmañ o danvez genetek buan-tre da grouiñ spesadoù nevez a-benn talañ ouzh kement enebour. Dont a reont war planedennoù da blaouiañ ar bevdolz, ha lezel reier noazh war o lerc'h. Meur a ruskenn a zo erruet er stergoumoulenn a-nevez, hag hogos dibosubl int da herzel rak trawalc'h eo d'ul lodennig eus ar ruskenn achap dezhi da c'hellout adsevel unan divent.\nAr spesadoù ankoueet[kemmañ | kemmañ ar vammenn]\nAr Skwated hag ar Hruded a zo div ouenn ankoueet ha n'eus ket boulommigoù diwarno ken. Met marteze e vo graet en dazont.\nEmbregerezhioù hag c'hoarioù liammet gant Games Workshop[kemmañ | kemmañ ar vammenn]\nForge world[kemmañ | kemmañ ar vammenn]\nForge World a zo un embregerzh saoz evel Games Workshop hag a ra boulommigoù ivez diwar warhammer 40000 dresit-holl. Al lunelloù a reont a zo graet e rousin un danvez tost d'ar plastik a c'heller kizellat spisoc'h.\nC'hoarioù all savet diwar WH40k[kemmañ | kemmañ ar vammenn]\nWarhammer 40000 (1987): Kinniget eo bet er pennad-mañ.\nEpic 40000 (1988): Ar c'hoari-mañ a zo evel warhammer 40000 met e ment 6mm evit adober ar brezeliou bras war un daol vihan.\nSpace fleet (1991) Kentan c'hoari boulommigoù en egor krouet gant Games workshop.\nNecromunda (1996) Ur c'hoari karmouch e kerioù ar 41añ kantved.\nGorkamorka (1997) Ur c'hoari evel Necromunda met gant orket nemetken.\nBattleFleet gothic (1999) Ur c'hoari en egor e 2D.\nInquisitor (2001) Ur c'hoari hanter roll 2 gwech brasoc'h e skeul hini eget Warhammer 40000.\nAeronautica Imperialis : Ur c'hoari emgannoù listri krouet gant forge world e 2007.\nC'hoariou video embannet gant sikour Games workshop[kemmañ | kemmañ ar vammenn]\nKalz c'hoariou embannet gant Games Workshop a zo bet, setu amañ ar re vrudetañ:\nWarhammer 40000 Dawn of War Ar c'hoari orin war urzhiataer\nWarhammer 40000 Dawn of War : Winter Assault, heuliad an hini gentañ.\nWarhammer 40000 Dawn of War: Dark Crusade, heuliad an daou gentañ.\nwarhammer 40000 Dawn of War: Soulstorm, heuliad an tri c'hentañ.\nRomantoù ha levrioù[kemmañ | kemmañ ar vammenn]\nEmbannet ez eus bet kalz levrioù Faltazi gant an ti-embann "La Bibliotheque Interdite" e galleg, troidigezhioù diwar re ar "Black Library" e saozneg hepken. Degadoù a levrioù a zo bet embannet e doug ar bloavezhioù, lod anezho diaes-tre da gavout bremañ. Drezho e vez spisaet ar bed en diavaez d'an emgannoù.\nKelaouenn ofisiel[kemmañ | kemmañ ar vammenn]\nAr gelaouenn ofisiel a zo anveet White Dwarf. Un niverenn a vez bep miz o kinnig an nevezentizoù evit darn vrasañ c'hoarioù Games-Workshop\nTud treuzwisket doare Cosplay eus Warhammer 40k\n2000 AD[kemmañ | kemmañ ar vammenn]\nUn embregerezh hag a embann levrioù diwar-benn ar faltazi. Games Workshop en deus bet sikour ganto evit ijinañ Warhammer 40000.\nAlien ha Starship troopers[kemmañ | kemmañ ar vammenn]\nBed alien en deus roet sikour d'ober an Dyranided. Starship Troopers a zo ur film hag a zo bet tennet eus al levr Starship Troopers gant Robert A. Heinlein hag en deux roet lañs da warhammer 40000.\nStarcraft[kemmañ | kemmañ ar vammenn]\nStarcraft a zo ur c'hoari skiant-faltazi brudet-tre war urzhiataerezh ha savet eo bet gouenn ar Zerged ennañ diwar skeudenn an Dyranided.(Daveoù a vank)\nLec'hienn an ti-embann Bilbiothèque interdite \nLec'hienn an ti embann saoz Black Library \nAdtapet diwar « https://br.wikipedia.org/w/index.php?title=Warhammer_40000&oldid=1818061 »\nKemmoù diwezhañ degaset d'ar bajenn-mañ d'an 2 Gen 2019, da 08:17.


Dizoleiñ An Oriant\nUr gêr yaouank eo an Oriant. Testenioù zo ag ar savadurioù kentañ e fin ar Grennamzer, un nebeud aspadennoù ag an 18vet kantved a chom c’hoazh, mes an darn vuiañ ag he glad zo ag an 19vet hag an 20vet kantved : d’ar mare-se e oa lañs gant an arsanailh hag em astenn a rae ar geoded en tu-hont da ramparzhioù ar gêr gloz. 18 straed Jules Legrand\nAmzer ar fabourzhioù. Tier bourc’hioù pe tier mistri a veze savet er fabourzhioù d’ar c’houlz-se, hervez un nebeud pennaennoù a oa boutin d’an holl anezhe : ec’honennoù eeun, stalafennoù koad àr an talbennoù, houarnerezhioù kran… Elfennoù arkitektouriezh hag a weler c’hoazh e karter Kerantreizh pe e bali ar Marn.\nAl liv hag ar c’hinkladur. Etre an daou vrezel e weler un diforc’h gant ar prantad kent. Adal ar mare-se e kej an arkitektourion efedoù kinkliñ gant teknikoù sevel nevez. Levezon luskadoù an Arz nevez hag an Arz kinkliñ ! Kreskiñ a ra ar boblañs, diorren a ra kêr, bleuniiñ a ra al lodennaouegoù e fabourzhioù an Oriant.\nAn tier a vez choazet a-barzh katalogoù ha personelaet e vezent evit bout dishañval doc’h hani an amezeion. Gant teknikoù hag a oa dianav c’hoazh e ra an artizaned italian, simanterion, mozaikerion pe embregererion anezhe. Peurliesañ e vez pledet ur bochad gant ar c’hinkladur, an tresadennoù, gant stummoù ar fenestroù ha gant al liv. Hent-dall Pierre Loti\nEtre modern ha klasel. 90% a greiz-kêr zo bet distrujet gant ar bombezadegoù. Arkitektourion an Adsavidigezh a droa kêr en un arnodva soñjoù hag ur bochad doareoù sevel a za àr-wel, awenet gant traoù diseurt. Edan renerezh ar pennarkitektour Georges Tourry e empentont savadurioù hag a ziskouez o spered frank, o hardizhegezh, hag ivez an evezh bras a lakaont doc’h an dopografiezh, doc’h istoer al lec’hioù ha doc’h ar munudoù.\nDiforc’hiñ a reer ar savadurioù gant un awen « rannvroel » doc’h ar savadurioù gant un awen « vodern ». Ha petra a weler er fedoù ? Doc’h un tu, modernelezh Kêr Beauvir (bali ar Marn), sammet hag embannet sklaer, pe kendi « ar Vananenn », akomod ha kenedus. Doc’h an tu arall, klaselezh ar savadurioù gant paramantoù maen, er blasenn Elsaz Loren.\nUn identelezh hardizh liammet doc’h ar mor. Er blezadoù 90 e ro Kêr ul lañs nevez d’he steuñv kêraoziñ, ha desachiñ daveti tud brudet hag a gav en Oriant peadra da vroudiñ ha da dalvoudekaat o ijin krouiñ. Ur c’harter a-bezh, kae Roc’han, zo adsavet gant Roland Castro ha Sophie Denissof, en ur gemer harp àr nevesadur savadurioù bras ag ar blezadoù 60. Un oberiadur skouerius hag a chomo en istoer.\nKentizh goude, e 2003, e sav Henri Gaudin raktres an C’hoariva Bras. Er blezadoù paseet ec’h eus bet stank a oberiadennoù hardizh savet gant arkitektourion en ur gemer harp alies àr un eienenn awen hep termen : ar mor ! Lusk an houlennoù zo gant talbennoù ospital ar Skorf. Damhañval eo trolinenn ar gar nevez doc’h trolinenn al listri bras. Ha « kroc’henn wer » damc’hlas Ti an tolpad zo, evel-rezon, ur meneg ag ar vorlenn e-tal...\nAn arkitektouriezh a grog er c’harterioù. Gwezhavez e talv an arkitektouriezh da roiñ lorc’h d’an dud ha plijadur dezhe é chom en o c’harter. Mod-se e oa bet pa oa bet nevesaet karter Kerwenaneg, gant liammoù nevez evit an dud àr-droad, tachadoù glas, stummoù anneziñ adnevezet. Gant ar mem spered e vo adnevezet karter Koad ar C’hastell bremañ. An Oriant ne greska ket mes treuzfurmet, kemmet, adijinet e vez, ha fonnus eo an danvez a c’heller kemer harp àrnañ.\nUr vuhez nevez zo bet roet d’un tachad dilezet er Peristil. Diàr fraostoù digorvoet ivez e saver raktresoù a dalvoudegezh vras a-fet endro. Menegomp skouer danvez ekokarter ar Maneoù ma vo savet tier gronnet, peotramant karter An Oriant Odissea, en-dro d’ar gar nevez, ma vo burevioù, stalioù, labourerezh ha lojerisoù. Hag e-lec’h ospital Bodelio e vo ur raktres annezoù edan 7,5 hektar.\nDa zisoc’hiñ brav gant an oberiadurioù kaset da benn evit kaeraat kreiz-kêr er blezadoù tremen, e vo achuet treuzfurmiñ al liorzh Jules Ferry e 2018. Pevar hektar a dachadoù foran ha glas betek ar rakporzh a vo kempennet evit ar blijadur hag an diskuizh. E 2018 ivez, er penn arall ag « an ahel keodedel » ijinet gant an arkitektour-kêraozour Nicolas Michelin, e vo savet leurgêr vras ar gar : ur blasenn edan wez ha buhezek evit an dud a ya gant an tren, an dud zo é chom er c’harter ha razh an dud a faoto dezhe gober bourrapl eno !\nEmberr e vo degemeret ar skoliaded, ar gelennerion ha koskor ar skolaj Brizeug e savadurioù nevez-flamm, sklêrijennet bras, ha gant ur gwel meur àr ar porzh-bageal. Evit kloziñ, "Ar Hydrophone", sal nevez ar sonadegoù muzik a vremañ a vo digoret kent pell en ul lec’h a bouez evit ul lod vras ag istoer ar gêr, evit an amzer-vremañ hag evit an amzer-da-zonet ivez : ar Bon splujerezioù, bet adanvet An Oriant - Ar Bon.\nNend eo an Oriant, a-gentañ, nemet ur chanter ur voger en-dro dezhañ ha lann tro-dro. En un un doare heboell emañ kempennet lodenn an hanternoz, ar c’hreisteiz zo lezet evit lochoù ar vicherizion. E Porzh-Loeiz emañ renerion Kompagnonezh an Indez é chom, àr ar chanter emañ staliet al labourizion. Ur wezh lakaet er -maez ag ar c’hloz-se e savont o lochennoù er c’hreisteiz anezhañ hag àr lec’hidegoù ar c’huzh-heol.\nDiàr neuze en em laka ar gêr da greskiñ dizurzh-kaer a-hed daou hent a ya kuit a zor ar c’hloz : hani Plañvour a-hed lenn ar Faouedig hag hani an Henbont.\nMeur a raktres kêraozadur a vez lakaet àr ar stern etre 1708 ha 1730 met ne vez ket doujet d’ar steuñvoù steudadur divizet. A-benn ar fin e saver un tres evit roiñ stur da aozerezh an tric’horn a zo etre an daou hent-se.\nGet mogerenn ar gêr, diazezet-sonn ha kreñvlec’hiet, e vez bevennet, evit ur c’hantved, un dachenn kêr ag un hektar ha tregont. Savet e vez, àr-un-dro, kentañ kaeoù kenwerzh ar Faouedig. Setu penaos e vez savet kae Aiguillon e 1766.\nAdal 1769 e cheñch planedenn an Oriant pa vez torret unpiaou kenwerzh Kompagnonezh an Indez. Kêr ar c’henwerzh a grog da droiñ, nebeut-ha-nebeut, da gêr ar c’hreanterezh hag ar verdeadurezh a vrezel.\nAn emled maez-moger : an XIXvet kantved\nE dibenn an XIXvet kantved en em led ar gêr dre ar c’hreisteiz. En-dro d’ar porzhlenn e weler ur c’hresk nevez. Karter ar Gêr Nevez a sav, skouergornek e dres. Ha kreskiñ a ra da vat adal 1862, ar blez ma erru an hent-houarn en Oriant. Betek bord kae kreisteiz ar porzhlenn e ta. En-dro d’al lenn e kresk an oberiantizoù mor : ur c’hovu pesked a vez staliet àr gae ar su, ur porzh glaou hag ur mirlec’h koad àr ar memes glann.\nE Kerantreizh, er-maez a gêr, e vez staliet an ti-gar. Àr an douaroù a zo etre ar mogerioù-kreñv ha Kerantreizh n’eus gwir da sevel tra betek 1907. A gêr d’ar fabourzh-se e yaer get un hent plantet : ar vali De Chazelles.\nE 1888 e talc’h ar gêr da greskiñ ‘maez moger, er mervent. Stanket e vez lenn ar Faouedig, eno e vo savet karter Merville.\nE penn-kentañ an XXvet e kemm, a-vras, ardremez kêr. Goude krouidigezh aveadurioù nevez evit ar porzh, dizoubladur an Oriant get ganedigezh karter ar Gêr Nevez, e vez diglaset ar mogerioù kreñv e 1902 ha diskaret lod anezhe e 1906.\nTamm-ha-tamm e vez taolet ar vogerenn d’an diaz, ha setu karterioù nevez : an Dour-Red, ar Vali De Chazelles a stag èl-se ar gêr doc’h Kerantreizh en hanternoz.\nTier ha savadurioù an amzer-se a weler c’hoazh hiriv-an-deiz e karterioù Kerantreizh, Keriadoù, Merville hag ar Gêr Nevez. Lod arall zo tu da welet e kreiz-kêr, straed ar Marichal Foch, Kae an Indez hag e korn straedoù ‘ zo.\nAr savadurioù-se, evit ar braz anezhe, zo graet o masonad get mein induet get margenn rad. Talbenn un nebeud tier zo mein-rad pe greunvein benet. Stern ar fenestri hag ar rizennoù zo mein-ben, dishañval meur a wezh a liv pe a zanvez. N’eo ket stank ar savadurioù-se er c’hreiz-kêr, stankoc’h e vênt er c’harterioù tro-dro.\nAl lodennadurioù : etre an daou vrezel\nAn Oriant a laka holl nerzh he armerzh en he forzh-pesked hag en he forzh-marc’hadourezh. Adframm kaeoù Kergroaz ha digoradur porzh-pesked nevez Kerroman, e 1927, a ro dezhi aveadurioù arnevez a c’hello, gras dezhe, kreskaat an treizh, liesaat ar paramanterezh ha lakaat evel-se an ijinerezhioù da baotaat.\nGourlan eo an tachad mogeriet ha bec’hiet get ar reuzioù a za da heul ur boblañs re stank ha lojet fall.\nBrasaat a garahe a-walc’h kêr ober met displet eo an tachadoù dijabl etre Merville ha Kerantreizh.\nGoulenn a ra an Oriant an aotre d’em astenn àr zouaroù Plañvour, ar gumun amezegez. Harpet e vez ar goulenn-se get tud kêriadennoù a faot dezhe bout kenstaget doc’h an Oriant. Goude hir breud e asant Plañvour, e 1929, dioueriñ a 75 hektar.\nAr raktres kêraoz, kaeraat ha kreskaat\nEmbannet e vez, goude ar brezel-bed kentañ, lezennoù diàr-benn aozerezh ar c’hêrioù. Rediet e vez ar c’hêrioù da raktresiñ o diorren àr hir-dermen ha dre-se da sevel ur steuñvenn n’eo ket hepken kêraoz, met ivez kaeraat ha kreskaat.\nE 1926 e vez kinniget d’ar Ministrerezh ur raktres hollek evit ar gêr. Re skort e vez kavet. Diviz a raer neuze goulenn kenlabour ur c’hêraozour, an Aotrou PARENTY, evit sevel ur raktres nevez. Degemeret e vez hennañ e 1935. En tu ‘rall da rouedad an hentoù pennañ emañ diazezet ar raktres àr vennozh an tachadoù, evit roiñ da bep karter an oberiantiz a jaoj ar gwellañ doc’htañ. Tri zachad zo er raktres : un tachad kenwerzh,un tachad greanterezh hag un drivet, tachad lojerisoù. James ne vo kaset ar raktres-se da benn met un diaz-labour e vo da gêraozerion an Adsav.\nPrantad al Lodennadurioù\nEtre an daou vrezel e kresk ar c’hêrioù dre al lodennadurioù. Enezennadoù a sav un tammig e pep lec’h e tro ar c’hêrioù. En Oriant ivez e weler an dra-se.\nSevel a ra al lodennadurioù-se a-hed an hentoù pennañ, er gwalarn trema Kemperle ha Kemper, er biz trema an Henbont, er mervent trema Plañvour. Krouidigezh ar porzh-pesked nevez, er c’hreisteiz, a laka ivez sevel ur c’harter a-bezh.\nEvit ar muiañ e kresk al lodennadurioù-se taol-didaol adal 1926, é roiñ da soñjal e savont diraktres. N’int nemet chanterioù bihan o ment ; n’heller ket komz da vat ag un adlodennerezh a-vras.\nKarterioù ar Voustoer, ar Gêrnevez, an Dour-Red er c’hornog, ha Kerroman er mervent, a zo tachadoù lec’h ma vo savet tier a-yoc’h.\nAn doare da sevel tier etre an daou vrezel a zo dishañval a-grenn doc’h hani ar prantad a-raok ; ul liamm a vez bremañ etre ar c’hinkl hag an teknologiezhoù nevez. An tier nevez, savet alies diàr gatalogoù, o dez personelezh a-drugarez da ijin divuzul ar vasonerion italian. Egorenn ar savadur a ya ag an eeunañ d’al labouretañ, dreist-holl en ereadur penn ha tal.\nEvit pep unan e lakaer ar pouez àr ar c’hinkladur hag al livioù : indu, sternaj-peoù, mein, brik, feilhañs, marellig, houarn-goveliet.Dishañval e vez pep savadur a-fed aozadur e dal, a-fed ar munudoù. Dafar nevez a implijer : beton-houarnet, parpagnoù ken-houarn, indu a bep seurt a vezer souezhet doc’h o zres.\nKentizh èl 1943, un nebeud miziadoù àr-lerc’h ar bombezadegoù kentañ, e vez karget Georges Tourry, politeknisian ha tisavour, da adsevel ar gêr dizalbadet.\nDiviz a raer buan-tre ne vo ket adsavet an Oriant èl ma oa a-gent. Evit Ministrerezh an Adsav hag ar C’hêraozerezh (M.R.U.)e ranker adsevel ur gêr evit an amzer da zont. Adal an hañvezh 1943 en em laka Tourry d’al labour.\nUr bern kinnigoù\nE penn-kentañ e faote d’ar c’hêraozour distankaat ar c’hreiz-kêr kozh é tizoubliñ ar gêr dre beuratrediñ ar porzhlenn evit sevel tier àrnezhañ. Dont a rahe da vout ahel-meur ar gêraoz, é tijabliñ karterioù ar c’hreisteiz ag an ijinerezhioù hag ar mirlec’hioù. Disrannet e vehe ar gêr a-zoc’h tachad ar porzhioù dre ul ledennad plantet didorr. Adkreizennet e vehe en-dro d’ar blasenn Jules Ferry. Pellaat a rahe holl elfennoù ar c’hreiz-kêr kozh a-zoc’h mogerenn an arsanailh evit tostaat doc’h ar blasenn nevez. Kendalc’het e vehe get ur park bras, ar Voustoer, dezhañ tres ul liorzh-kêr, gennet etre boulouardoù nevez a ziboukahe ag ur pont nevez savet àr al linenn hent-houarn.\nDiàr ar c’hinnigoù-se e krog al labourioù adlodenniñ.\nGoude c’hwec’h vlezad labourioù, kinnigoù raktresoù, kendivizoù get ar strolladoù reuzidi, e tilezer da vat ar soñj da sevel tier àr ar porzhlenn. E 1949 e tihaner d’en atrediñ. Àr-lerc’h an divinerezh, an diatrederezh, adaozadur hollad an danframm (dour, tredan, gaz) e vez siellet ar maen kentañ, a-benn ar fin, d’an 12 a viz Meurzh 1949, straed ar Porzh. Adsavet e vo an Oriant é kendiviz dizehan get hec’h annezidi hag é heuliiñ ur steuñvenn a zoujay da dres prantad ar rakvrezel, er c’hontrol doc’h ar pezh a vo graet e Brest, Sant-Nazer pe en Havr-Nevez da skouer.\nSavadurioù an adsav rannvroel e awen\nSkouerioù : Plasenn Alzas-Lorren, Enezennad straed Liej, straed ar Porzh, hag all.\nSavadurioù an adsav rannvroel e awena anaver dre :\nO zres hollek merket get ar simetriezh\nO zoennoù daouziribinek toet get mein-glas\nO lukanioù àr an doenn - digorioù uheloc’h evit m’emaint ledan\nO fatromoù kinkladur, sternioù fenestri, barlennoù...\nO houarnerezh-goveliet hengounel : barrenerezh eeun.\nStumm enezennadoù kloz o deus ar savadurioù-se get un nor-barzh hag un nor-maez\nKaset e vo al labour da benn diàr ziazez melestradurel an enezennad, tachenn bevennet get peder straed, a-gentizh ma erruay argant an digolloù-brezel, da lâret eo en Oriant, div bep blez. Pep enezennad a vo e karg anezhi ur penntisavour karget a unvanded kenedel an hollad. Un tregont tisavour bennak a labouro èl-se àr garter ar c’hreiz-kêr etre 1949 ha 1963. Razh tuadoù ha levezonoù tisavouriezh ar blezadoù 50 a vo eno tolpet.\nKloz ha paket e vo an enezennadoù kentañ : tolzoù savet diàr al lodaoueg, helenn o bevennoù perc’henniezh. Goude e tay ar youl da zilez ar porzhioù kloz ha da zigor kalon an enezennad d’an holl ; tamm-ha-tamm e pella ar savadur a-zoc’h tres ar ruioù.\nSavadurioù an adsav arnevez e awen\nSkouerioù : Enezennad straed Liej, straed ar Porzh, Tour Martel, ar " Vananenn ", hag all.\nSavadurioù an adsav arnevez e awen :\nO baliroù : baledoù, balkonioù\nO leurdoennoù pe o zoennoù-liorzh\nO fenestri àr an hir\nO filochoù : gwirion pe kinklaj alies\nKenframm hollek an taloù àr ur ru ne lez da welet nep disrann a berc’henniezh.\nTal-ha-tal e kaver enezennadoù kloz hag enezennadoù digor, skeudenn un disavouriezh liesseurt : adal an adsav mik èl a-gent betek drevezerezh ar cité radieuse, annezva ar Voustoer, renet get an tisavour Conan e 1962.\nUr porzh bageal 400 plas àr bontigoù zo bet graet\nUr gar-vor nevez An Oriant-Groe\nKreizenn aferioù an Tourioù-Tan\nEmañ ar raktres-mañ e stern adaozerezh un dachenn greantel dilezet a dri hektar, gennad tredeel a vo àrnezhañ, mesk-ha-mesk, savadurioù kozh adkempennet ha savadurioù nevez. A-drugarez dezhañ e vo enframmet er c’harter hag e tay da vout unan a zorioù kêr.\nÀr dachenn ar bon listri-spluj dastroet, àr ur marezad daou hektar bevennet get ar skolaj, ar blaenenn-c’hoari hag ar c’harterioù annezet, e stalier 5 savadur kenlojerisoù tri estaj d’an uhelañ, a roy buhez da holl ar c’harter.\nUr savadur skolveurel e Lanveur, 3800 m² àr zaou live. Un dra hep par e kêr an Oriant : un doare tisavouriezh awenet get ar mor, kement dre e ziavaez èl dre e vont-en-dro hag e voazioù.\nUr raktres a roy nerzh d’ar skol-veur enframmet en ur c’harter annezet.\nAveadur sevenadurel, e kalon raktres an Oriantis (steuñv liesseurt a derkadurioù foran ha prevez) hag a zo lod a greñvadur framm kêrel an Oriant. Un doare tisavouriezh hag a oui, dre-berzh spasad ha gouloù, roiñ d’al lec’h-se an habaskted dleet dezhañ.\nTi-Kêr : 2 boulouard Leclerc - CS 30010 56315 Lorient Cedex - 02 97 02 22 00 // Eurioù : Lun --> Digwener : 8:30 -->17:15 ha Sadorn : 9:00 --> 12:00\nBrudañ ar yezh ha skoazellañ anezhi d'en em zispakañ war holl dachennoù implij ur yezh zo e-touez kefridioù pennañ ar benveg. Ofis publik ar brezhoneg\nSevenadur Breizh e Bro an Oriant Emglev Bro an Oriant\n© 2018 - Lec'hienn Internet ofisiel ar c'hêrioù ar An Oriant


Pajenn:Morvan - Buez ar Zent, 1894.djvu/758 - Wikimammenn\nPajenn:Morvan - Buez ar Zent, 1894.djvu/758\nsant tremeur, merzer\nvech oa bet boaz da iun ha da dremen eunn darn vraz euz ann noz o pedi hag o vedita ; mes divar neuze e kreskaz c’hoaz he bedennou hag he binijennou, hag eur skrij eo klevet peger rust oa e kenver he gorf.\nEpad tri bloaz dioc’htu e chomaz evelse kuzet ouz ar bed. Mes goudeze e savaz c’hoant ganthan da velet adarre lod euz he ziskibien, ha setu hen ha treuzi ar mor evit dont da Vreiz-Izel. Diskenn a eure enn douar e kear Dol, hag eno e varvaz leun a veritou, d’ann oad a gant vloaz pe var dro.\nAnn dud difeiz a damall aliez d’hor mamm zantel ann Iliz n’e deuz ket a c’hoant e ve skoliet ar vugale hag ann dud iaouank. Ar c'hountrol eo a zo guir hag a zo bet guir a bep amzer, evel a ziskouez sklear buez sant Ildut. Ar pabed, ann eskibien, ar veleien hag ar venac’h a zo bet ato gant ar re genta o sevel skoliou ha skolachou e kement korn zo er bed kristen. Mes ato ive avad eo bet falvezet d’ezho e vije desket guirioneziou ar relijion er skoliou hag er skolachou-ze araok ann holl skianchou all, ha setu ar pez a laka ann dud difeiz da egari. Ar re-ma ne glaskont nemed teuler ar relijion er meaz euz ar skoliou hag euz ar skolachou, hag abalamour da ze e kountont hag e skrivont a bep seurt gevier divar benn ann Iliz e kenver ar poent-ma.\nar seizved devez a viz du\nGuerok pe Werek, kount a Vened ha mab da Hoel Kenta, roue Breiz, ha da zantez Pompee, en doa eur verc’h, he hano Trifina, hag a ioa bet kelennet mad gant sant Jildas var guirioneziou ar relijion. Ar brinsez iaouank a ioa deuet evelse da veza eur skouer a furnez hag a vertuz, hag he zad a ioa foug ennhan o sonjal e raje eur fortun gaer.\nHeb dale e oue goulennet da bried gant Komor, eur c’hount all euz ar vro. Mes hema a ioa eur goall den hag eunn den fall. Dimezet oa bet dija meur a vech,\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/758&oldid=137998 »


Bed ar Brezhoneg, ur rummad nevez war Brezhoweb\nPublié le 22/03/22 9:57 -- mis à jour le 22/03/22 09:57\nBed ar Brezhoneg : Kalz traoù vez graet e brezhoneg, met chom a ra re alies ar raktresoù-se kuzhet e meskl hor buhezioù prim ha stank.... Setu perak hon eus krouet Bed ar Brezhoneg !\nUr bajenn nevez war lec’hienn Brezhoweb evit lakaat war-wel podkastoù, levrioù, darvoudoù ha sonerezh e brezhoneg !\nKaset e vez raktresoù liesseurt da benn gant brezhonegerezed ha brezhonegerien. Re alies siwazh, e chom ar raktresoù-se kuzhet e meskl hor buhezioù prim ha stank.\nA-benn reiñ deoc'h an amzer neuze, da brofitañ deus ar brasañ niver a raktresoù hag evit ma ne chomfe ket kollet en aner an devezhioù labour hag ar strivoù graet gant ar gevelerien gouestlet d'ar brezhoneg, e kinnig deoc'h Brezhoweb asambles gant oberourien liesseurt ur rann nevez eus hol lec'hien...\nBed ar Brezhoneg a vo ur rummad eus Brezhoweb lec'h ma 'vo renablet un dibab podkastoù, levrioù, darvoudoù ha sonerezh graet e brezhoneg.\nAze e vo tu deoc'h goût pep tra diwar-benn an traoù nevez savet.\nKit bremañ war Brezhoweb rann Bed ar Brezhoneg !


Pajenn:Imitation ar Verc’hes Vari.djvu/30 - Wikimammenn\nPajenn:Imitation ar Verc’hes Vari.djvu/30\nAraoc sortial eus an ilis, promettit da Zoue e tachot hed ar sizun a zeu da derri ho coassa babitud, ha da lavaret alies, hed ho labour var an deis : va Doue ho pet trues ousin. Va Doue, va Jesus, me ra an dra-ma, me a souffr ar boan-ma en union ganeoc’h evit gloar ho Tad ha silvidigues va ene, e pinigen d’am pec’hejou. Evelse bezet great.\nM’ar ho pes amser, lennit en ilis, dirac auter ar Verc’hes, un derves eus al levr-ma ; pe m’ar oc’h eus esom da vont prest d’ar guear, tachit d’el len eno en tu-benac a gostes, eleac’h mont da zireoli evel tud ar bed. Evel-se bezet great. Jesus, Mari, Joseph, ho pet trues ous an oll dud ! Gloar da Jesus, gloar da Vari !\nAutrou Doue, accordit deomp, ni ho ped, ar c’hraç da jouissa bepret eus a yec’het an ene hac ar c’horf, ha da vesa, dre intercession glorius Santes Mari bepret guerc’hes, delivret dioc’h an distridigues eus ar vues presant, ha da bartagi ar joa eternel gant ar re eürus en êe. Evel-se bezet great.\nANTIENOU D’AR VERC’HES SANTEL.\nAlma Redemptoris, etc.\nO Mam santel ha pur d’hon Redemptor,\nO dor an ê a chom bepret digor,\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/30&oldid=113388 »\nKemmoù diwezhañ degaset d'ar bajenn-mañ d'an 2 Gen 2018, da 11:47.


Clarence Leonidas Fender (10 a viz Eost 1909 e Fullerton (California) - 21 a viz Meurzh 1991) a oa krouer an embregrezh luderezh Fender, un embregerezh a brodu gitaroù tredan, gitaroù boud tredan ha songreskerien. Lod brasañ ar binvioù Fender a zo bet krouet er bloavezhioù 1950, kalz brud o deus c'hoazh hiziv an deiz. Embregerzhioù all, evel Marshall da skouer, 0 deus implijet binvioù krouet gant Fender a-benn arnodiñ o re. Leo Fender ha Les Paul a zo gwelet evel an daou zen o deus garet ar muiañ evit a sell ouzh diorren ar binvioù sonerezh tredan en XXvet kantved. E-touez binvioù brudetañ Fender emañ ar gitaroù Telecaster ha Stratocaster, hag an daou c'hitar boud Precision Bass ha Fender Jazz Bass.\nBreved ar gitar Stratocaster savet gant Leo Fender\nPa oa bugel e oa dedennet Fender gant ar c'hefluskerioù tredan hag ar skingomzerioù. Da 16 vloaz e krouas e c'hitar kentañ, Leo's baby e nav. Goude bezañ bet o labourat e California Highway Department e krouas un embregrezh dresañ skingomzerioù. E 1946 e tivizas, asambles gant Clayton « Doc » Kauffman, kreskiñ e embregerezh, hag ober war-dro gitaroù tredan ha songreskerien. Buan e voe dedennet Fender gant gitaroù ur c'horf leun dezho. Ar gitar Broadcaster a grouas asambles gant George Fullerton e 1950. Ur prosez a voe, peogwir e oa perc'henn Grestch war ur rummad taboulinoù anvet Broadkaster. Ar gitar a voe anvet Telecaster neuze. Ar Precision Bass a voe krouet e 1951 hag ar Stratocaster e 1953. Er bloavezhioù 1950 ez eas embregerezh Fender war gresk, rak implijet e voe muioc'h-mui binvioù Fender gant ar sonerien. Er bloavezhioù 1960 e voe krouet ar gitaroù Jaguar ha Jazz Master, hag ar gitar boud Fender Jazz Bass. E 1965 e werzhas Fender e embregerezh da CBS evit 13 milion dollar. Er bloavezhioù 1970 e krouas ur merk nevez, anvet Music Man. E 1979 en em strollas gant George Fullerton ha Dale Hyat, hag asambles e savjont ur merk nevez anvet G&L.\nAdtapet diwar « https://br.wikipedia.org/w/index.php?title=Leo_Fender&oldid=1543507 »\nDernière modification le 19 Kzu 2013, à 01:29\nKemmoù diwezhañ degaset d'ar bajenn-mañ d'an 19 Kzu 2013, da 01:29.


Toullañ frenom ar c'halc'h — Wikipedia\nToullañ frenom ar c'halc'h\nUn doare toullgorfañ eo ha gantañ e vez toullet ar stagell dindan ar c'halc'h.\nPeurliesañ e vez staliet a-sonn war ar c'halc'h, met ral a wezh e vezont staliet war penn ar c'halc'h pe a-gostez dezhañ.\nPadout a ra ar maread-pareañ etre 2 ha 5 sizhunvezh. Un toullgorfadur war-c'horre e c'hell bezañ. Met a-drugarez d'ar fed ma paree ar c'halc'h buan a-walc'h hag ivez d'ar fed m'emañ ar c'hroc'hen hepleg e vez distaolet seurt toullgorfadurioù gant ar c'horf kalz nebeutoc'h evit gant toullgorfadurioù war-c'horre boutinoc'h all .\nErbet e vez alies astenn an toull d'an nebeutañ ur miz goude m'eo pareet da vat..\nBez' e c'heller ivez kas da benn ur skalier war dre staliañ meur a doullgorfadur renk-ouzh-renk war ar frenom, klakaet a-wezhoù gant ul lorum, un hafada pe ur guiche.\nHervez ul levr gantañ da ditl Die künstlichen Verunstaltungen des Körpers bei den Batta. Zeitschrift für Ethnologie (16:217-225) embannet e 1884 e veze toullet stagell ar c'halc'h gant ar bobl Timor en Indonezia evit gwellaat o buhez reizhel.\nEvel meur a doullgorferezh all e veze graet gant paotred heñvelrevel da gentañ ha tud a blij dezhe ar sadomazoc'hegezh, met deuet eo da vezañ boutinoc'h abaoe m'eo deuet an toullgorferezh da vezañ ur c'hiz e sevenadur ar C'hornôg adal diwezh ar bloavezhioù 1980 ha deroù ar bloavezhioù 1990.\nAdtapet diwar « https://br.wikipedia.org/w/index.php?title=Toullañ_frenom_ar_c%27halc%27h&oldid=1477725 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/36 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/36\nberlezen a briz vraz, a ieaz, a verzaz kement hen doa, hag he frenaz.\n(47) Rouantelez an envou a zo c’hoas henvel ouz eur roued taolet er mor, hag a zastum a bep seurt traou. (48) Pa vez leun, ar besketerien a denn anezhan var an aod ; hag o veza azezet, e lekeont ar re vad en besseliou, hag e taolont kuit ar re fall. (49) Evel-se e vezo e fin ar bed ; an elez a zeuio, hag a separo ar re drouk euz a-douez ar re just ; (50) hag e sklapint anezhe er fournes tân ; eno e vezo gwelvan ha skrign-dent.\n(51) Jesus a lavaraz d'he ziskibien : Ha comprenet hoc’h euz-hu an holl draou-ze ? Int a respontaz dezhan : Ia, Aotrou. (52) Hag hen a lavaraz dezhe : Evel-se pep doctor desket er pez a zell ouz rouantelez an envou, a zo henvel ouz eur pentiegez hag a denn euz he denzor traou nevez ha traou koz.\n(53= Ha goude m’hen doe Jesus echuet ar barabolennou-ze, ez eaz kuit ac’hane. (54) Hag o veza deuet en he vro he-unan, e kelenne anezhe en ho zinagogou, en hevelep doare ma oant mantret, ha ma lavarent : A be leac’h e teu da he-man ar furnez hag ar burzudou-ze ? (55) Ha n’eo ket he-man mab ar c’halvez ? Ha na c’halver ket he vam Mari, hag he vreudeur Jakes, ha Joses, ha Simon, ha Jud ? (56) Hag he c’hoarezed ha n’emaint-hi ket holl en hon touez ? A be leac’h eta e teu da he-man an holl draou-ze ? (57) Hag e oent scandalizet ganthan. Mes Jesus a lavaraz dezhe : Eur profet n’ed eo ket hep henor nemed en he vro hag en he di he-unan. (58) Ha na reaz ket nemeur a viraclou eno abalamour ne gredent ket.\nEN amzer-ze Herodes an Tetrark a glevaz ar pez a lavaret divarben Jesus ; (2) hag e lavaraz d’he zervicherien : Ian ar Badezour eo hennes ; savet eo a-douez ar re varo, hag abalamour da ze eo e vez great miraclou dreizhan.\n(3) Rag Herodes hen doa lakeat cregi en Ian, eren anezhan, hag he lakaad er prizon, abalamour da Herodias, greg Philip he vreur ; (4) rag Ian a lavare dezhan : N’eo ket permetet d’id he c’haoud evit greg. (5) C’hoanteet hen divije lakaad anezhan d’ar maro ; mes aoun hen doa rag ar bobl, rag Ian a oa kemeret ganthe evit eur profet. (6) Mes da deiz ginidigez Herodes, merc’h Herodias a\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/36&oldid=125482 »